title: Pavel Chekov

text: Star Trekin luonut Gene Roddenberry on väittänyt keksineensä hahmon vastauksena Pravdan artikkeliin, jossa hänen mukaansa valitettiin sitä, ettei avaruustutkimuksen johtavan maan kansalaista ollut kelpuutettu sarjan miehitykseen. Monikansallinen miehistö, johon kuului myös Yhdysvaltain silloisen päävastustajan Neuvostoliiton edustaja, sopi myös hänen visioonsa tulevaisuuden yhdistyneestä Maasta. Hahmon esittäjä Koenig puolestaan pitää sitä vastauksena The Monkees -yhtyeen ja televisiosarjan Davy Jonesille, jota Chekov kampaukseltaan ja ulkomuodoltaan muistuttaa.


title: Pavel Chekov

text: Anton Yelchin esitti Chekovia elokuvissa "Star Trek" (2009), "Star Trek Into Darkness" (2013) ja "Star Trek Beyond" (2016).


title: Lyle Lovett

text: Lyle Pearce Lovett (s. 1. marraskuuta 1957) on yhdysvaltalainen laulaja-lauluntekijä ja näyttelijä. Hän on julkaissut vuodesta 1986 alkaen toistakymmentä albumia. US Country -listalla parhaiten sijoittunut single oli "Cowboy Man" (1986).


title: Lyle Lovett

text: Lovett syntyi Kleinissä, Teksasissa, sai luterilaisen kasvatuksen ja opiskeli Texas A&M Universityssa. Hän on voittanut neljä Grammy-palkintoa.


title: Lyle Lovett

text: Näyttelijänä Lovett on esiintynyt muiden muassa elokuvissa "Pasmat sekaisin" (1998), "Pelkoa ja inhoa Las Vegasissa" (1998) ja "The New Guy" (2002). Hän oli 1990-luvulla lyhyen aikaa naimisissa Julia Robertsin kanssa.


title: Ihar Basinski

text: Igor Basinski (s. 11. huhtikuuta 1963 Hrodna) on valkovenäläinen pistooliampuja, joka on myös edustanut Neuvostoliittoa.


title: Ihar Basinski

text: Basinski on saavuttanut kaksi olympiahopeaa 50 m pistoolissa Atlantassa 1996 ja Sydneyssä 2000 sekä olympiapronssin Soulissa 1988. Hän saavutti Sydneyssä 2000 myös pronssia 10 m ilmapistoolissa.


title: Ihar Basinski

text: Basisnki on saavuttanut lukuisia maailmanmestaruuksia ja maailmanmestaruusmitaleita. Kirkkain niistä on henkilökohtainan maailmanmestaruus 10 m ilmapistoolissa Suhlissa 1986. Hän saavutti siellä myös sivuavan joukkuemaailmanennätyksen 25 m vakiopistoolissa, joka on voimassa edelleen.


title: Bobby Jaspar

text: Bobby Jaspar (20. helmikuuta 1926 – 28. helmikuuta 1963) oli belgialainen jazzsaksofonisti, -huilisti ja -säveltäjä. Hän syntyi Liègessä ja lähti vuonna 1950 Pariisiin.


title: Bobby Jaspar

text: Jaspar levytti myöhemmin myös Yhdysvalloissa. Hän oli naimisissa Blossom Dearien kanssa.


title: Bobby Jaspar

text: Vain 37-vuotiaaksi eläneen Jasparin kuoleman aiheutti sydänkohtaus. Hänen mukaansa on nimetty Pariisissa vuosittain myönnettävä Prix Bobby Jaspar.


title: Kahjot ninjat

text: Kahjot ninjat (, engl. Ninja Warrior) on japanilainen televisiosarja, jossa useimmiten japanilaiset kilpailijat amatööriatleeteista maailmanmestareihin yrittävät läpäistä fyysisesti raskaat tasot ja voittaa Ninjasoturin tittelin. Jokaisen kilpailun alussa voittoa on hakemassa sata kilpailijaa. Voittaakseen koko Ninjasoturi-kilpailun on läpäistävä neljä fyysisesti hyvin raskasta tasoa esteineen.


title: Kahjot ninjat

text: Suomessa sarjaa esitti JIM. Ohjelmassa on japaninkielinen selostus, mutta muun muassa kilpailijoiden profiilit selostetaan englanniksi.


title: Kahjot ninjat

text:
Yhdysvalloissa esitetään spin-off -sarjaa "American Ninja Warrior", jonka 10 parasta pääsevät Japaniin kilpailemaan "Sasukessa".
Kilpailujen historiassa vain kolme kilpailijaa on voittanut Ninjasoturi-tittelin: ravustaja ja hieroja Kazuhiko Akiyama, "Konpira Maru" -kalastusaluksen kapteeni Makoto Nagano ja kenkäkauppias Yuuji Urushihara. Naisten Ninjasoturi-kisan on voittanut vain Ayako Miyake, joka voitti kisan kolme kertaa peräkkäin. Ninjasoturia ovat käyneet kokeilemassa useat eri lajien maailmanmestarit ja olympiamitalistit, muiden muassa Daisuke Nakata, Paul ja Morgan Hamm, Paul Terek ja Jordan Jovtchev.


title: Kahjot ninjat

text: Ninjasoturissa on haastavia esteitä, joista useimpiin, erityisesti kolmannen tason esteisiin tarvitaan hyvää fyysistä kuntoa. Esteet vaativat kuitenkin myös teknistä taitoa. Alla olevassa listassa luetellaan Ninjasoturin esteet.


title: Kahjot ninjat

text:
Ensimmäisellä tasolla kaikki 100 (tai 101) kilpailijaa saavat vuorollaan yrittää päästä vaikeahkon esteradan läpi tietyssä määräajassa, joka on ollut 60–130 sekuntia radan pituudesta riippuen. Lähes joka kaudella taso muuttuu hieman. Ensimmäiseltä tasolta jatkoon karsiutuu useimmiten noin kymmenen kilpailijaa. Vaikeimpia esteitä tällä tasolla ovat yleensä olleet Pyörivä tukki, Kaareva seinä ja Verkkohyppy.
+ - Tämä este on välittömästi edellisen jälkeen ilman mitään tasannetta niiden välissä.
"Ninjasoturikisoja" 1 ja 22–31 ei ole esitetty suomeksi, mutta joidenkin esteiden nimet ovat tiedossa myöhemmistä/aiemmista suomennoksista.


title: Kahjot ninjat

text: Ensimmäisessä kisassa oli samat esteet kuin toisessa kisassa, mutta niillä oli eri nimet Putoamisvaara-estettä lukuun ottamatta.


title: Kahjot ninjat

text: 4. kisassa tuli Ninjasoturin kaikkien aikojen ennätys: 37 kilpailijaa pääsi 2. tasolle. Heistä 26 putosi 2. tasolla.


title: Kahjot ninjat

text: 12. kisan "Mäkilähtö" (engl. "Hill Climb") on täysin erilainen kuin 1.–4. kisojen "Hill Climb", josta tuli myöhemmin Kaareva seinä.


title: Kahjot ninjat

text: 13. kisan "Köysihyppy" (engl. "Jump Hang") on erilainen kuin muut "Verkkohypyt" (eng. "Jump Hang"). Vaikka englanninkielinen nimi on sama, on este suomennettu erinimiseksi.


title: Kahjot ninjat

text: "Köysitikkaiden" nimeä ja symbolia ei näytetty kisoissa, mutta japanilainen selostaja mainitsee sen. 20. kisassa esteen nimi näkyi, mutta symboli oli "Tarzan-köyden" ja kisassa 21 nimi sitten taas oli jätetty pois ja vain "Köysitikkaat" näkyi.


title: Kahjot ninjat

text: "Köysiliuku" -esteessä loukkaantui viisi kilpailijaa, joten se jätettiin pois seuraavista kisoista.


title: Kahjot ninjat

text: Tähdistön Jäsen Bunpei Shiratori ei voinut osallistua 20. kisaan, koska hänen selkänsä meni poikki.


title: Kahjot ninjat

text: Kisan 18 Kaareva seinä oli erilainen kuin muut Kaarevat seinät ja englanniksi nimi olikin eri, mutta koska se muistutti muita Kaarevia seinä oli sekin suomennettu Kaarevaksi seinäksi.


title: Kahjot ninjat

text: Toisella tasolla kilpailun jäljelle jääneet kilpailijat yrittävät läpäistä yhä vaikeampia esteitä ja yhä nopeammassa ajassa. Taso on lyhempi kuin ensimmäinen, mutta esteet ovat pidempiä kuin ensimmäisellä tasolla. Tason haastavuutta on usein lisännyt sen tiukka aikaraja (50-100 sekuntia), jolloin moni kilpailija ei ole ehtinyt selvittää Seinännosto-estettä.


title: Kahjot ninjat

text: + - Tämä este on välittömästi edellisen jälkeen ilman mitään tasannetta niiden välissä.


title: Kahjot ninjat

text:
12. kisassa Katsumi
Yamada olisi päässyt 3. tasolle jos olisi muistanut ottaa hanskat
pois Ketjureaktio-esteen jälkeen.


title: Kahjot ninjat

text: 19. kisassa tämä este oli uudelleen nimetty "Super Jumpiksi" luultavasti, koska siinä oli samanlaisuuksia "Naisten Ninjasoturikisan" "Super Jumpin" kanssa, mutta 20. kisassa esteen nimi muutettiin takaisin


title: Kahjot ninjat

text: Kolmas taso koetaan äärimmäisen raskaana kokemuksena eikä siinä ole aikarajaa. Esterata on pitkä ja siitä päästään harvoin lävitse viimeiselle tasolle. Tällä tasolla kilpailijoita tiputtavat eniten Vartalonoja, Kalliokiipeily ja hyppy Putkiliu´usta maalitasanteelle. Vain 22 kilpailijaa on läpäissyt tämän tason, joista 4 on päässyt läpi useammin kuin kerran (Akira Omori kolmessa ensimmäisessä kilpailussa, Shingo Yamamoto 3:nnessa ja 7:nnessä kilpailussa, Makoto Nagano 11:nnessä, 12:nnessa, 13:nnessa 17:nnessä ja 23:nnessa kilpailussa, voittaen 17. kilpailussa ja Yuuji Urushihara 22. ja 24. kilpailussa, voittaen 24. kilpailussa).


title: Kahjot ninjat

text: G4-podcastissa "Descending Globe Grasp" on tavallinen "Globe Grasp".


title: Kahjot ninjat

text: 18. kisassa Nagano hylättiin Kalliokiipeilyssä, koska hänen kätensä kosketti esteen yläkehystä.


title: Kahjot ninjat

text: Viimeisellä tasolla täytyy kiivetä kisapaikan yllä kohoavaan 23 metriä korkeaan torniin.


title: Kahjot ninjat

text: Ensimmäisessä finaalin muodossa kilpailijan täytyi kiivetä köyttä pitkin 15 metrin korkeuteen ja painaa summeria ennen kuin 30 sekunnin aikaraja loppui. Kilpailijat aloittivat istualtaan.


title: Kahjot ninjat

text: Toisessa finaalin muodossa kilpailijan täytyi kiivetä 12,5-metrinen Hämähäkkinousu ja sen huipulta kiivetä köyttä pitkin 10 metriä maaliin ennen kuin 30 sekunnin aikaraja täyttyi. 15 sekunnin jälkeen Hämähäkkinousun seinät erkanivat toisistaan, jolloin tehtävä alkoi muuttua mahdottomaksi, ellei ollut ehtinyt jo köydelle asti.


title: Kahjot ninjat

text: Nykyisessä finaalissa kilpailijan täytyy suorittaa 13-metrinen Heavenly Ladder ja tämän jälkeen kiivettävä 10-metrinen G Rope 40 sekunnin aikana (18. → 22. kilpailussa aikaraja oli 45 sekuntia).


title: Kahjot ninjat

text: Ennätys viimeiselle tasolle päässeistä tuli kolmannessa ja 24. kisassa, kun finaaliin pääsi viisi kilpailijaa. Kazuhiko Akiyaman voiton jälkeen finaaliin on päästy ainoastaan muutamissa kisoissa.


title: Kahjot ninjat

text: Vain 22 kilpailijaa on päässyt finaalitasolle ja vain 4 on päässyt sinne useammin kuin kerran.


title: Kahjot ninjat

text: Jos "Hämähäkkinousua" ei suoriteta alle 15 sekunnissa, sen seinät alkavat erota ja kiipeämisestä tulee pian mahdotonta.


title: Kahjot ninjat

text: Tähdistön jäseniä ovat ne kilpailijat, jotka katsojien mielestä todennäköisemmin voittavat koko kilpailun. Voittajat on lihavoitu.


title: Kahjot ninjat

text: Lisäksi tässä ovat heidän suorituksensa:


title: Kahjot ninjat

text: Kazuhiko Akiyaman suoritukset:


title: Kahjot ninjat

text: Tähdellä merkittyjen esteiden suomennosta ei tiedetä


title: Kahjot ninjat

text:
Makoto Naganon suoritukset:
^ Nagano kosketti Kalliokiipeilyn yläreunaa ja koska hän niin teki, hän hylkäsi itsensä vaikka olisi voinut jatkaa


title: Kahjot ninjat

text: Tähdellä merkittyjen esteiden suomennosta ei tiedetä.


title: Kahjot ninjat

text: Toshihiro Takedan suoritukset:


title: Kahjot ninjat

text: Shingo Yamamoton suoritukset:


title: Kahjot ninjat

text: Bunpei Shiratorin suoritukset:


title: Kahjot ninjat

text: Katsumi Yamadan suoritukset:


title: Kahjot ninjat

text: ^ Yamada hylättiin Hämähäkkiseinällä koska hän ei muistanut ottaa hanskoja pois Ketjureaktio esteen jälkeen tai silloin kun hän alkoi kiivetä Hämähäkkiseinää


title: Kahjot ninjat

text: Tähdellä merkittyjen esteiden suomennosta ei tiedetäTähdellä merkittyjen esteiden suomenkieliset nimet eivät ole tiedossa.


title: Kahjot ninjat

text: Seuraavassa luettelossa luetellaan ne kilpailijat jotka pääsivät vähintään kolmannelle tasolle kisoittain (koska 19. kisassa kukaan ei päässyt kolmannelle tasolle, listassa luetellaan ne kaksi henkilöä, jotka pääsivät toiselle tasolle). Lisäksi luetellaan se este ja taso missä kilpailija epäonnistui. Ja ylimmät kaikissa kisoissa pääsivät pisimmälle.


title: Kahjot ninjat

text: † Ebihara työnsi putken toista puolta kovempaa kuin toista aiheuttaen putken putoamisen raiteiltaan.


title: Kahjot ninjat

text: † Schraeder työnsi putken toista puolta kovempaa kuin toista aiheuttaen putken putoamisen raiteiltaan.


title: Kahjot ninjat

text: ^Shingo Yamamoton olkapää meni sijoiltaan hänen yrittäessään Hämähäkkinousua


title: Kahjot ninjat

text: † Kun Nagano ylitti toisen raon hän kosketti esteen yläreunaa. Sen sijaan, että hän olisi jatkanut hän pysähtyi ja myönsi virheensä, hyläten itsensä.† Kanno kiipesi laudan sijaan esteen reunassa olevaa palkkia pitkin joka tulkitaan radalta poistumiseksi.


title: Kahjot ninjat

text: Tähdellä merkittyjen esteiden suomenkieliset nimet eivät ole tiedossa


title: Kahjot ninjat

text: "Ninja Warrior - The Game" on verkkopeli, jonka tarkoitus on sama kuin TV- sarjassakin, saada Ninjasoturin titteli voittamalla kaikki neljä tasoa. Peli on tehty vaikeaksi kuten oikean TV- ohjelman esteetkin.


title: Kimmo Mattila

text: Kimmo Kalevi Mattila (s. 15. huhtikuuta 1959 Eura) on suomalainen harmonikkataiteilija ja alan vaikuttaja, joka on toiminut Kansainvälisen harmonikkaliiton pääsihteerinä vuodesta 2006.


title: Kimmo Mattila

text: Mattila on kotoisin Eurasta. Hän aloitti harmonikansoiton seitsemänvuotiaana Euran nuorisosoittokunnassa ja jatkoi instrumentin opiskelua Lasse Pihlajamaan harmonikkaopistossa. Hän on opiskellut konserttiharmonikansoittoa Matti Rantasen johdolla. Kimmo Mattila valmistui musiikin maisteriksi 1988.


title: Kimmo Mattila

text: Mattila on toiminut Suomen Harmonikkaliiton puheenjohtajana vuodesta 1995, Suomen Harmonikkainstituutin johtajana vuodesta 1986, Sata-Häme Soi -juhlien taiteellisena johtajana sekä ennen pääsihteerinimitystään Kansainvälisen Harmonikkaliiton varapuheenjohtajana kahdeksan vuoden ajan. Hän on toiminut myös Suomen musiikkineuvoston sihteerinä.


title: Kimmo Mattila

text: Hallinnollisen uransa ohella Mattila on myös toiminut esiintyvänä taiteilijana televisio-orkestereissa, harmonikkakilpailujen tuomaritehtävissä, Hanuri-lehden päätoimittajana sekä julkaissut harmonikansoiton oppikirjan.


title: Kimmo Mattila

text: Kimmo Mattila on voittanut harmonikkakilpailuissa nuorten PM-, SM- ja pelimannimestaruustitteleitä (1972, 1973, 1974).


title: Luumäen Rasti

text: Luumäen Rasti (LuuRa) on vuonna 1986 perustettu suunnistuksen erikoisseura. Seuraan kuuluu noin 100 jäsentä.


title: Luumäen Rasti

text: Kaikille avoimia TiistaiRasteja järjestetään toukokuusta syyskuun loppuun aina tiistaisin. Kukin osallistuja saa itse valita suunnistusratansa sekä lähtöajan. TiistaiRasteja järjestetään vuosittain noin 20 kertaa. Alle 12-vuotiaille järjestetään Hippo-Rastikoulua, jossa opetaan suunnistuksen alkeita.


title: Luumäen Rasti

text: Luumäki-rastit on seuran vuosittain, kesäkuun alussa järjestettävä kansallinen suunnistuskilpailu. Lisäksi seura järjestää keskimäärin joka toinen vuosi hiihtosuunnistuskilpailuja. Huomattavimmat tähän mennessä järjestetyt kilpailut ovat hiihtosuunnistuksen pikamatkojen suomenmestaruuskilpailut ja Lumi-Toukola vuonna 2006.


title: Julia Kykkänen

text: Julia Kykkänen (s. 17. huhtikuuta 1994 Lahti) on suomalainen mäkihyppääjä. Kaudesta 2007–2008 lähtien hän on kilpaillut Suomen maajoukkueessa mäkihypyn Continental Cupissa ja maailmancupissa. Hän osallistui ensimmäisenä suomalaisena naisena mäkihypyn arvokilpailuihin kilpaillessaan nuorten MM-kisoissa vuonna 2008.


title: Julia Kykkänen

text: Kykkänen saavutti ensimmäiset Continental Cup -pisteensä joulukuussa 2007 Norjan Notoddenissa. Kymmenen parhaan joukkoon hän sijoittui ensimmäisen kerran oltuaan samalla paikkakunnalla kuudes joulukuussa 2010. Ensimmäisen palkintosijansa hän saavutti oltuaan kolmas Lillehammerissa syyskuussa 2012. Ensimmäisen voittonsa hän saavutti Örnsköldvikissä maaliskuussa 2013.


title: Julia Kykkänen

text: Kykkänen sijoittui 14:nneksi kaikkien aikojen ensimmäisessä naisten maailmancupin kilpailussa Lillehammerissa joulukuussa 2011. Kymmenen parhaan joukkoon hän sijoittui ensimmäisen kerran oltuaan kymmenes Tšaikovskissa 4. tammikuuta 2014. Palkintokorokkeelle Kykkänen on sijoittunut kaksi kertaa, molemmat kolmansia sijoja Hinzenbachista 2. helmikuuta 2014 ja Falunista 15. maaliskuuta 2014. Maailmancup-kauden 2013–2014 kokonaispisteissä hän oli yhdeksäs.


title: Julia Kykkänen

text: Ensimmäisissä aikuisten arvokilpailuissa Liberecissä 2009 hän sijoittui 26. sijalle. Oslossa 2011 hän oli seitsemästoista ja Val di Fiemmen MM-kilpailuissa 2013 kymmenes. Sotšin olympialaisissa 2014 hän oli seitsemästoista ja Falunin MM-kilpailuissa 2015 23:s. Falunissa sekajoukkuemäessä hän hyppäsi yhdessä Susanna Forsströmin, Janne Ahosen ja Jarkko Määtän kanssa sijoittuen sijalle 10. Lahden MM-kilpailuissa 2017 hän oli 19:s.


title: Julia Kykkänen

text: Kykkänen sai Predazzon Universiadeissa 2013 hopeaa sekajoukkuekilpailussa Sami Niemen kanssa.


title: Julia Kykkänen

text: Vuonna 2011 Kykkänen voitti kultaa Lapualla järjestetyissä kaikkien aikojen ensimmäisissä naisten SM-kisoissa.


title: Julia Kykkänen

text: Kykkänen edustaa KL SkiJumping Teamia ja aikaisemmin hän on edustanut Lahden Hiihtoseuraa ja Ounasvaaran Hiihtoseuraa. Häntä valmentaa Toni Nieminen. Vuoteen 2018 asti häntä valmensi isänsä Kimmo Kykkänen, joka oli myös Suomen hiihtoliiton naisten mäkihyppyryhmän valmentaja.


title: Julia Kykkänen

text: Kykkänen aloitti mäkihypyn jo kolmevuotiaana. Mäkihypyn lisäksi hän on pelannut jalkapalloa FC Reippaan juniorijoukkueessa.


title: Saturn V Instrument Unit

text:
Saturn V Instrument Unit () oli Saturn V- ja Saturn IB -raketeissa käytetty renkaan muotoinen osa, jossa sijaitsivat raketin ohjausjärjestelmät. Se sijaitsi Saturn V:ssä kolmannen vaiheen (S-IVB) päällä ja Saturn IB:n toisen vaiheen päällä (S-IVB).
Yksikön osia olivat muiden muassa digitaalinen tietokone Saturn Launch Vehicle Digital Computer, analoginen lennonohjaustietokone, hätätilanteen tunnistusjärjestelmä, inertiaalinen ohjausalusta, ohjauksen kiihtyvyysanturit ja gyroskoopit.


title: Saturn V Instrument Unit

text: Instrument Unitin kehitti NASAn Marshall Space Flight Center (MSFC) ja se kehitettiin Saturn I:n vastaavasta.


title: Saturn V Instrument Unit

text: Yksi käyttämätön yksikkö on näytteillä Steven F. Udvar-Hazy Centerissä Chantillyssä Virginiassa. Sen kyltissä on seuraava kuvaus:Saturn I-lennoissa SA-1:sta SA-4:een (Block I) ei ollut instrumenttiyksikköä (IU), vaan ohjaus- ja säätölaitteistot olivat kanistereissa ensimmäisen vaiheen (S-I) päällä. Siinä oli Redstone- ja Titan II-ohjuksissa käytettyä laitteistoa.


title: Saturn V Instrument Unit

text: Ensimmäinen IU versio 1 oli lennolla SA-5, ensimmäisessä Saturn I Block II:n laukaisussa. Sen halkaisija oli ja korkeus . Sen suunnitteli ja valmisti MSFC. Ohjaus-, telemetria-, seuranta- ja sähkövoimakomponentit olivat neljässä paineistetussa sylinterin muotoisessa säiliössä, jotka oli kiinnitetty pyörän puolien tapaan keskiöön.


title: Saturn V Instrument Unit

text: IU:n versio 2 oli ensimmäisen kerran mukana lennolla SA-8. Se oli saman levyinen kuin versio 1 mutta 0,86 m korkeampi. Paineistettujen säiliöiden sijaan komponentit oli yksikön massan pienentämiseksi ripustettu sylinterin muotoisen yksikön sisäseinämään.


title: Saturn V Instrument Unit

text: Viimeisin versio 3 oli halkaisijaltaan ja korkeudeltaan. Sen kehitti MSFC mutta valmisti IBM Huntsvillen tehtaassaan. Versio 3:a käytettiin kaikilla Saturn IB- ja Saturn V -lennoilla. Tämä versio on näytteillä Washingtonissa, Huntsvillessä, Houstonissa ja Cape Canaverallissa.


title: Saturn V Instrument Unit

text:
Saturn-lentojen
rakenne vaihteli suuresti eri lentojen välillä. Kaikki lennot alkoivat kuitenkin samalla lailla. Liikkeellelähdön rauhoittamiseksi rakettia pidettiin kiinni ja sen lähtöä hidastettiin ensimmäisen matkalla pitämällä siitä kiinni ensimmäisen vaiheen tyvestä neljästä kohdasta.


title: Saturn V Instrument Unit

text: Raketin ohitettua laukaisutornin raketin tietokoneeseen (LVDC) asennettu lento-ohjelma komensi raketin tekemään roll-liikkeen ja välittömästi perään pitch-liikkeen. Näillä liikkeillä raketti suunnattiin oikeaan atsimuuttiiin. S-IC -vaiheen loppuun saakka raketin ohjaus kulki ennakkoon ohjelmoidun ohjelman mukaan, jossa tiettyinä ajan hetkinä suoritettiin tietyt toiminnot mittauksiin perustumatta.


title: Saturn V Instrument Unit

text: Ensimmäisen vaiheen sammutus ja irrotus tapahtui, kun IU sai signaalin siitä, että polttoaineen pinta oli laskenut ennakkoon määritetyn tason alle. Toisen ja kolmannen vaiheen poltto riippui sitten sekä aika- että ohjausmittauksista. Tavoitteena oli oikea kohdekiertorata ja samalla polttoaineen kulutus pyrittiin minimoimaan.


title: Saturn V Instrument Unit

text: Myös toisen vaiheen sammutus ja irrotus tehtiin, kun polttoaineen pinta laski tiettyyn tasoon. Tässä vaiheessa raketti oli jo saavuttanut suunnilleen ratakorkeutensa. Kolmannella vaiheella sitten muotoiltiin parkkikiertorata pyöreämmäksi.


title: Saturn V Instrument Unit

text: Miehitetyillä lennoilla raketti kiersi Maan 2–4 kertaa samalla, kun miehistö teki muiden muassa järjestelmien tarkistuksia ja maa-asemat seurasivat sitä. Puolitoista tuntisen alkulennon aikana seuranta-asemat muodostivat arvioita raketin sijainnista ja nopeudesta. Yhdessä näistä saatiin niin kutsuttu tilavektori. Viimeisimmät arvot lähetettiin IU:n ohjausjärjestelmään ja komentomoduulin tietokoneeseen. Kun Kuu, Maa ja raketti saavuttivat optimaalisen sijainnin toistensa suhteen kolmas vaihe sytytettin uudestaan, tehtiin niin kutsuttu TLI eli translunar injection siirtoradalle kuuhun, ja se lähetti raketin kohti Kuuta. Esimerkiksi Apollo 15:llä tämä poltto kesti viisi minuuttia 55 sekuntia.


title: Saturn V Instrument Unit

text: TLI:n jälkeen suoritettiin transponointi, telakointi ja irtaantuminen manööverit. Tämä toimenpide oli miehistön ohjauksessa, mutta IU piti S-IVB vaiheen ja IU:n vakaana, samalla kun komento- ja huoltomoduuli (CSM) irroitettiin rakettivaiheesta, käännettiin ja telakoitiin kuumoduuliin (LM). Kun CSM ja LM oli yhdistetty tusinalla salvalla alus irroittaui rakettivaiheesta.


title: Saturn V Instrument Unit

text: IU:n viimeinen tehtävä oli ohjata hyvin pienellä toimenpiteellä S-IVB/IU -rakettivaihe pois aluksen radalta. Ensimmäisten lentojen S-IVB/IU ohjattiin korkealle Maan kiertoradalle tai Auringon kiertoradalle, kun taas Apollo 13, 14, 15, 16, ja 17 lennoilla se ohjattiin törmäämään Kuuhun. Aiemmilla lennoilla (11, 12, 14, 15 ja 16) Kuuhun jätetyillä seismometreillä havainnointiin sitten näiden impaktien seurauksia ja selvitettiin Kuun sisäistä rakennetta.


title: Saturn V Instrument Unit

text: IU koostuu kuudesta alijärjestelmästä. Ne ovat runko, ohjaus- ja hallintajärjestelmä, ympäristönhallinta, hätätilanteiden toteaminen, radioyhteys (telemetria, seuranta ja ohjaus), ja sähköjärjestelmä.


title: Saturn V Instrument Unit

text: IU:n perusrakenne on lyhyt sylinteri, korkea ja halkaisijaltaan. Rengas on alumiiniseoksesta valmistettu paksu ja hunajakennomainen rakenteeltaan. Runko koostuu kolmesta osasta, jotka yhdistetään toisiinsa liitoslevyillä. Renkaan ylä- ja alaosa on tehty ekstruusiolla tehdyistä alumiinikanavista, jotka on kiinnitetty hunajakennorakenteeseen. Tällaisessa konstruktiolla saavutetaan suuri lujuus/massa-suhde sekä akustien eristyskyky ja lämmönsiirtyvyys. IU:n runkorakenteen tulee kantaa sen sisäreunalle kiinnitetty instrumentointi ja sen yllä oleva Apollo-avaruusalus (komento- huolto ja kuumoduuli, sekä pelastustorni). IU jaetaan 24 kohtaan.


title: Saturn V Instrument Unit

text: Saturn V-raketin ohjauksesta vastasi IU:ssa sijaitsevat navigointi-, ohjaus- ja säätöjärjestelmät. Vakautettu alusta (ST-124-M3 kohdassa 21) mittasi kiihtyvyyttä ja korkeutta. Raketin digitaalinen tietokone (LVDC kohdassa 19) laski ohjausyhtälöt ja analoginen ohjaustietokone (kohdassa 16) määräsi ohjauskäskyt.


title: Saturn V Instrument Unit

text: Raketin asento määritettiin kolmen akselin suhteen:


title: Saturn V Instrument Unit

text: ST-124-M3 inertial platformissa on kolme sisäkkäin asennettua kardaaniripustusta. Uloin ripustus pystyy pyörimään 360° roll-akselin suhteen. Keskimmäinen ripustus pystyy pyörimään ±45° yaw-akselin suhteen. Sisin ripustus (inertiaaliripustus) pystyy pyörimään 360° pitch-akselin suhteen. Sisimpään ripustukseen (inertiaalitasoon) on kiinnitetty useita komponentteja:


title: Saturn V Instrument Unit

text: Kardaaniripustusten kulmat mitattiin ja ne lähetettiin LVDA:lle. LVDA on sisääntulo/ulostulo-laite, joka muokkaa signaalia LVDC:n hyväksymään muotoon. Raketin asentoa verrattiin LVDC:ssä haluttuun asentoon. AVDC:n lähettämät asennonkorjauskomennot muutettiin ohjauskäskyiksi lennonohjaustietokoneessa. Työntövoiman suunnan ja siten raketin asentoa muokattiin kääntämällä rakettin moottoreita hydraulisilla aktuaattoreilla. Ensimmäisessä (S-IC) ja toisessa (S-II) vaiheessa neljä ulointa moottoria oli käännettävissä keskimmäisen ollessa kiinnitettynä suuntaansa. Kolmannessa vaiheessa (S-IVB) oli vain yksi moottori, joten sen ohjaamiseen käytettiin apupropulsiojärjestelmää.


title: Saturn V Instrument Unit

text: Ympäristönhallintajärjestelmä (environmental control system eli ECS) huolehti IU:n komponenteille soveltuvien olosuhteiden ylläpitämisestä ennen lentoa ja lennon aikana. Siinä oli seuraavat osat:


title: Saturn V Instrument Unit

text: Lämmönhallintajärjestemän paneelit sijaitsevat IU:ssa ja S-IVB -rakettivaiheessa, 16 kummassakin. Paneeleissa virtaava jäähdyteseos on metanolia ja demineralisoitua vettä massaprosentteina. Kukin paneeli pystyi haiduttamaan lämpöä vähintään .


title: Saturn V Instrument Unit

text: Lämpöä poistettiin avaruuteen sublimoitumiseen perustuvalla lämmönvaihtimella. Vesisäiliön veden pinta altistettiin avaruuden matalille lämpötiloille ja paineille, jolloin se jäätyi ja sen jälkeen sublimoitui. Sublimoitunut vesi karkasi avaruuteen ja vei mukanaa lämpöä jäljellejääneestä vedestä. Vesi/metanoli -seos sitten kiersi näissä lämmänsiirtimissä.


title: Saturn V Instrument Unit

text: Ennen lentoa Maassa oleva tukijärjestelmä (ground support equipment GSE) toimitti jäähdytettyä ja suodatettua ilmaa IU:hun suuren kanavan kautta. IU:n kohdassa seitsemän kanava haarautui kahteen kaapelihyllyä pitkin IU:n ympäri kiertäneeseen kanavaan. Ilma vapautettiin kanavan alaosan aukoista IU:n sisään. Tankkauksen aikana puhallettiin typpeä ilman sijaan, jotta IU:hun ei kasaantuisi ajoainekaasuja.


title: Saturn V Instrument Unit

text: Asennon ja nopeuden mittaamisessa tapahtuvan virheen vähentämiseksi ohjausjärjestelmän gyroskooppien ja kiihtyvyysanturien laakereita ”voideltiin” ohuella typpikaasu kalvolla. Typpi oli 20,7 megapascalin paineessa tilavuudeltaan 56,6 litran säiliössä. Tämä halkaisijaisijaltaan pyöreä säiliö on IU:n kohdassa 22. Säiliöstä kaasu kulkee suodattimen paineen säätimen ja lämmönsiirtimen läpi ennen virtaamista laakereihin.


title: Saturn V Instrument Unit

text: Vaarallisten kaasujen paljastuslaitteisto tarkkailee IU:ta S-IVB:tä vaarallisten kaasujen läsnäolon varalta tankkauksen aikana. Kaasua näytteistettiin kolmessa kohdassa: paneelien 1 ja 2, 7 ja 8, 13 ja 14, sekä 19 ja 20 välissä. Näistä paikoista kaasu johdetaan kohtaan 7, josta se johdettiin edelleen raketin ulkopuoliseen maa-asemen laitteistoon analysoitavaksi.


title: Saturn V Instrument Unit

text: Hätätilojen tunnistusjärjestelmä (emergency detection system eli EDS) aisti raketin tilaa kiihdytysvaiheen aikana. Mikäli raketissa ilmenisi oireita sen tuhoutumisesta, EDS:llä oli kaksi toimintatapaa riippuen ongelman vakavuudesta ja varsinkin sen tapahtumisnopeudesta. Mikäli raketin hajoaminen olisi hyvin lähellä automaattinen keskeytysjärjestelmä käynnistyisi. Jos taas ongelma etenisi hitaasti kohti tuhoutumista ja olisi oletettavissa, että miehistö ehtisi reagoida ja toimia sen korjaamiseksi, EDS lähettäisi vain virheilmoituksen miehistölle. Mikäli keskeytysjärjeltelmä käynnistyisi automaattisesti tai se käynnistettäisiin käsin se kulkisi peruuttamattomasti loppuun saakka.


title: Saturn V Instrument Unit

text: EDS:n osia oli eripuolilla rakettia, myös IU:ssa. EDS:ään kuuluu yhdeksän gyroskooppia, jotka sijaistevat IU:n kohdassa 15. Näistä kolmella tarkkailtiin kutakin kolmea akselia (pitch, roll ja yaw) eli siinä on kolminkertainen varmistus. IU:n kohdassa 15 sijaitsee myös gyroskooppeille virtaa syöttävä signaaliprosessori, joka myös vastaanottaa gyroskooppien signaalin. Nämä signaalit prosessoitiin ja lähetettiin EDS:n virranjakajalle (kohta 14) ja edelleen lennonohjaustietokoneeseen (kohta 16).


title: Saturn V Instrument Unit

text: EDS:n virranjakaja toimii liittymälaatikkona ja kytkinlaitteena. Mikäli hätätilannesignaali syntyisi välittäisi se sen aluksen näytölle. Siinä on myös automaattisen keskeytysjärjestelmän rele- ja diodilogiikka. IU:n kohdan 17 elektroninen ajastin käynnistyi lähdössä ja 30 sekuntia myöhemmin se kytki virran ESD:n virranjakajan releisiin, mikä mahdollistaa useiden moottoreiden sammuttamisen. Tällä toiminnolla estettiin automaattinen moottorien sammuttaminen ensimmäisten 30 sekunnin aikana ja siten raketin tippuminen takaisin laukaisualueen lähistöön. Miehistöllä oli kuitenkin mahdollisuus keskeyttää lento manuaalisesti, mikäli kaksi moottoria sammuisi tai raketti kääntyisi liikaa.


title: Saturn V Instrument Unit

text: IU kommunikoi radiolla maa-asemaan useista syistä. Mittaus ja telemetriajärjestelmä kommunikoi sisäisten prosessien ja Saturn V:n tilaa koskevaa dataa. Seurantajärjestelmä lähetti dataa maa-asemalle (Mission Ground Station eli MGS), joka määritti raketin sijaintia. Radioyhteys mahdollisit myös MGS:n lähettää komentoja IU:hun.


title: Saturn V Instrument Unit

text: IU mittasi suunnilleen 200 eri parametria ja lähetti ne maa-asemalle. Näiden tarkotuksena oli:Mitattuja suureita ovat muun muassa kiihtyvyys, kulmanopeus, virtausnopeus, sijainti, paine, lämpötila, jännite, virta ja taajuus. Antureiden signaaleja muokattiin mittaustelinessä sijaitsevilla vahvistimilla ja muuntimilla. IU:ssa on neljä mittaustelinettä kohdissa 1, 9, ja 15 sekä kussakin 20 signaali-muunninta/moduuli kussakin. Käsitellyt signaalit kanavoitiin kohdan 10 virranjakajalla oikeisiin telemetriakanaviin. IU:ssa oli kaksi telemetrialinkkiä. Noin 200 erillisen mittauksen hoitamiseksi näiden tuli toimia yhdessä. Tämän saavuttamiseksi käytettiin taajuuden ja ajan jakamisen multiplekseriä. Käytetyt kaksi modulointitekniikkaa olivat pulssi/taajuus -modulointi (pulse code modulation/frequency modulation eli PCM/FM) ja taajuus/taajuus -modulointi (frequency modulation/frequency modulation eli FM/FM).


title: Saturn V Instrument Unit

text: IU:n telemetriajärjestelmässä käytetyt kaksi multipleksiriä ovat kohdissa 9 ja 10. Kumpikin toimii 30x120 -multiplekserinä (30 primäärikanavaa, joista kukin näyteistetään 120 kertaa sekunnissa). Kullakin kanavalla oli alimultiplekseri, joissa oli 10 alikanavaa, joista kutakin samplattiin 12 kertaa sekunnissa. MUX-270:n ulostulosasignaali meni PCM/DDAS-kokoonpanoon IU:n kohdassa 12 ja edelleen 245,3 MHz PCM VHF lähettimeen. FM/FM -signaalit lähetettiin 28:ssa alikanavassa ja lähetettiin 250,7 MHz FM lähettimellä. Sekä FM/FM- että PCM/FM -kanavat olivat yhdistetty telemetriaantenneihin IU:vastakkaisilla puolilla paikkojen 10 ja 22 ulkopinnalla.


title: Saturn V Instrument Unit

text: C-taajuusalueeen tutkan toisiotutkavastain lähetti maa-asemalle seurantadataa, jonka perusteella laskettiin raketin lentorataa. Toisiotutkavastain vastaanotti koodattua tai pulssimaista tiedustelusignaalia maa-asemalta ja lähetti yksittäistä pulssia vastaukseksi samalla taajuusalueella (5,4–5,9 GHz). Vastaanottamiseen käytettiin yhteistä antennia, joka sijaitsee kohtien 11 ja 12 ulkopuolella.


title: Saturn V Instrument Unit

text: Ohjauksen kommunikointijärjestelmä (command communications system eli CCS) toimitti digitaalista dataa maa-asemalta LVDC:lle. Tätä kommunikaatiolinkkiä käytettiin ohjaustiedon päivittämiseen tai muiden toimitojen ohjaamiseen LVDC:n kautta. Ohjausdata oli lähtöisin lennonjohtokeskuksesta (Mission Control Center) Houstonista. Se lähetettiin etäasemille rakettiin lähetettäväksi. CCS kytkettin päälle vasta kiertoradalla.


title: Saturn V Instrument Unit

text: Komentoviestit lähetettiin Maasta taajuudella. Vastaanotetut viestit ohjattiin dekooderiin (kohta 18), missä sen luotettavuus tarkastettiin ennen ohjaamista LVCD:lle. CCS:käytti viittä antennia:


title: Saturn V Instrument Unit

text: Lennon aikana IU sai virran neljästä hopea-sinkki -akusta, joiden nimellisjännite on 28±2 vdc. Akku D10 oli hyllyssä kohdassa 5, akut D30 ja D40 olivat hyllyssä kohdassa 4 ja akku D20 kohdassa 24. Kaksi virtalähdettä muunsi säätämättömien akkujen jännitteen 56 vdc:hen ja 5 vdc:hen. 56 vdc:n jännitelähde kohdassa 1 toimitti virtaa ST-124-M3 -tason elektroniikalle ja kiihdytinanturien signaali conditioner.Kiihdyttimen tilatarkkailija 5 vdc:n virtalähde sijaitsi kohdassa 12 ja toimitti 5 ±0,005 vdc:n virtaa mittaujärjestelmään.


title: Saturn V Instrument Unit

text: Neljässä ensimmäisessä laukaisussa ei ollut erillistä IU:tä vaan ohjaus, telemetria ja muut insturmentit olivat asennettuina ensimmäisen vaiheen päälle. Ensimmäinen IU oli viidennellä Saturn-lennolla SA-5 ja se oli halkaisijaltaan ja korkea. Siinä komponentit olivat paineistetuissa säiliöissä. Sitä käytettiin lennoilal SA-5, SA-6 ja SA-7.


title: Saturn V Instrument Unit

text:
Lentojen SA-8, -9, ja -10 IU oli vain noin korkea eikä se ollut paineistettu.
Kaikilla Saturn IB- ja Saturn V -lennoilla käytettiin kolmatta versiota, joka oli halkaisijaltaan ja korkea. Näiden IU:den laitteisto oli erilaisilla lennoilla erilainen.


title: Finnvera

text: Finnvera Oyj on Suomen valtion kokonaan omistama erityisrahoitusyhtiö. Finnveran pääasiallisena roolina on täydentää rahoitusmarkkinoita tarjoamalla yrityksille lainoja, takauksia, pääomasijoituksia ja vientitakuita. Valtion Finnveralle asettamia elinkeino- ja omistajapoliittisia tavoitteita ovat muun muassa yritystoiminnan lisääminen, pienten ja keskisuurten yritysten muutostilanteiden rahoituksen mahdollistaminen sekä yritysten kasvun, kansainvälistymisen ja viennin edistäminen.


title: Finnvera

text: Vuonna 2017 Finnvera myönsi rahoitusta suomalaisille pk- ja midcap-luokan yrityksille kaikkiaan noin 963 miljoonan euron arvosta. Myönnettyjen tukien keskimääräinen suuruus kyseisenä vuonna oli 107 000 euroa per yritys.


title: Finnvera

text: Finnvera perustettiin vuonna 1999 yhdistämällä Kera Oyj (ent. Kehitysaluerahasto Oy) ja Suomen Valtiontakuukeskus.


title: Finnvera

text: Strategiansa mukaisesti Finnvera keskittyy toiminnassaan uuden yritystoiminnan, yritysten kasvun ja kansainvälistymisen rahoittamiseen sekä kilpailukykyisen vienninrahoitusjärjestelmän kehittämiseen. Finnvera on Suomen virallinen vientitakuulaitos ("export credit agency", ECA), jonka takuusitoumuksista vastaa Suomen valtio.


title: Finnvera

text: Finnveran yritysrahoituksen peruskriteereinä on, että asiakasyrityksellä on hyvä ja toimiva liikeidea sekä edellytykset kannattavan liiketoiminnan harjoittamiseen. Edellytyksenä on myös, että yrityksen omat resurssit tai vakuudet eivät riitä rahoituksen hankkimiseen kaupallisilta rahoitusmarkkinoilta. Finnvera voi itse antaa lainan, mutta yhä useammin yritysten kotimaan toiminnan rahoituksen myöntää joko pankki tai vakuutuslaitos ja Finnvera myöntää luotolle osittaisen takauksen.


title: Finnvera

text: Finnveran vientitakuilla katetaan ostajan kaupallista riskiä tai ostajamaan poliittista riskiä. Poliittisilla riskeillä käsitetään suomalaisen viejäyrityksen asiakkaan sijaintimaan taloudellisesta tai poliittisesta aiheutuvia riskejä. Kaupalliset riskit liittyvät joko ostajaan tai sen rahoittajapankkiin.


title: Finnvera

text: Tutkimuksen mukaan Finnveran myöntämää julkista rahoitusta saaneet yritykset lisäsivät investointeja, kasvoivat nopeammin ja palkkasivat enemmän työntekijöitä kuin verrokkiyritykset. Toisaalta Finnveran rahoituksen vaikutus työn tuottavuuteen oli pääsääntöisesti negatiivinen tai tilastollisesti ei-merkitsevä. Yrityksillä, jotka saivat Finnveralta tuettua lainarahoitusta ja takauksia useana peräkkäisenä vuotena ("kanta-asiakkaat"), oli suurempi todennäköisyys saada uutta tuettua rahoitusta myös jatkossa.


title: Sourceforts

text: SourceForts on Half-Life 2:n modifikaatio, jossa punainen ja sininen joukkue yrittävät kaapata vastapuolen lipun omalle puolelleen samalla rakentaessaan linnoituksia puolustaakseen omaa lippua vastapuolen pelaajilta. Linnoituksia rakennetaan erilaisista metallisista paneeleista ja laatikoista.


title: Sourceforts

text: Pelaajat pystyvät luomaan sekä manipuloimaan paneeleita ja laatikoita, ja niiden avulla voi rakentaa ja muokata linnakkeen. Tyypillinen SourceForts peli pelataan "Rakentamisaika" ja "Taisteluaika" kierroksissa. "Rakentamiskierroksen" aikana pelaajat käyttävät paneeleita ja laatikoita linnakkeen rakentamiseen, ja "Taisteluaikana" aikana pelaajat kamppailevat toisiaan vastaan yrittäen viedä vastapuolen lipun käyttäen linnakkeita tukikohtina.


title: Sourceforts

text: Joukkueet eristetään toisistaan "Rakentamisajaksi". Pelaajat eivät voi käyttää aseita, mutta saavat Painovoima-aseen jota he käyttävät linnakkeen osien manipuloimiseen. Osia on rajattu määrä, joka on usein 50, mutta eri palvelimilla voi olla erilaiset asetukset. Osia esiintyy viidessä eri muodossa (1x1x1 kuutio, 2x1x1 laatikko, 5x1 paneeli, 3x2 paneeli ja 1x2 paneeli) jotka mahdollistavat erilaisten linnoitusten rakentamisen. Niihin voi kuulua esimerkiksi tunneleita, torneja, seiniä ja ramppeja.


title: Sourceforts

text: Rakentamisajan jälkeen alkaa "Taisteluaika", jolloin pelaajat saavat aseet liittyen heidän valitsemaansa luokkaan. Pelaajat yrittävät nyt puolustaa omaa lippuaan, ja hyökätä vihollisen tukikohtaan anastamaan heidän lippunsa. Pelaajaluokkia on viisi:


title: Titanic (kappale)

text: Titanic on Jori Sivosen säveltämä, Raul Reimanin sanoittama ja Frederikin tunnetuksi tekemä pop-iskelmäkappale. Frederik osallistui sillä Suomen Euroviisukarsintaan vuonna 1981. Titanic oli kansan suosikki ja lehdissä julistettiin Frederikin voittavan, mutta karsinnan tuomaristo päätti, että edustajaksi lähtee Riki Sorsan "Reggae OK". Titanic jäi toiseksi viimeiselle tilalle saaden vain kolme pistettä. Titanic julkaistiin kuitenkin samana vuonna Frederikin "Alta pois" -albumilla, joka myi kultaa. Lisäksi se julkaistiin singlenä.


title: Titanic (kappale)

text: Parodiaversiot kappaleesta ovat tehneet Tony Halme (kappale Viikinki) ja Jope Ruonansuu (kappale Reterik).


title: Hydrokloridi

text: Hydrokloridi on kemian termi, jolla tarkoitetaan suolaa, joka muodostuu kun orgaaninen emäs (yleensä amiini) reagoi suolahapon (HCl) kanssa. Hydrokloridit liukenevat hyvin veteen ja happoihin. Tästä syystä monet lääkkeet myydään hydrokloridimuodossa, koska se parantaa lääkkeen imeytymistä ja estää lääkettä hajoamasta.


title: Hydrokloridi

text: Hydroklorideja saadaan aikaan lisäämällä seokseen suolahappoa tai johtamalla kaasumuodossa olevaa suolahappoa seoksen läpi.


title: Hydrokloridi

text: Esimerkki, jossa pyridiinistä ja suolahaposta syntyy pyridiinihydrokloridia:


title: Hydrokloridi

text: Myös seuraavaa ilmaisutapaa hydrokloridisuoloista käytetään, joskin ylempi ilmaisu on teknisesti oikeampi:


title: Renault RE50

text: Renault RE50 on Formula 1 -auto, jota Renault-talli käytti kaudella . Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalainen Patrick Tambay ja brittiläinen Derek Warwick sekä Portugalin GP:ssa kolmatta autoa ajoi ranskalainen Philippe Streiff.


title: Pepsi Max

text: Pepsi Max (lyhennetään joskus PM) on kofeiinia sisältävä sokeriton virvoitusjuoma, jonka Pepsi lanseerasi vuonna 1993. Suomessa se esiteltiin vuonna 1994, ja se on nykyään Suomen juoduin sokeriton virvoitusjuoma.


title: Pepsi Max

text: Pepsi Maxin myynti aloitettiin Britanniassa ja Italiassa huhtikuussa 1993. Saman vuoden syyskuussa sitä alettiin myydä Irlannissa, ja joulukuussa Ranskassa, Kreikassa, Portugalissa, Alankomaissa ja Australiassa. Vuoden 1994 lopussa Pepsi Maxia myytiin noin 20 maassa.


title: Pepsi Max

text: Tuote pysyi myymättömänä Yhdysvalloissa pitkään, sillä Yhdysvaltain elintarvike- ja lääkevirasto FDA ei ollut hyväksynyt makeutusaine asesulfaami K:n käyttöä elintarvikkeissa.


title: Pepsi Max

text: Pepsi Maxin mukaan on nimetty Blackpool Pleasure Beach -huvipuistossa, Englannissa sijaitseva Pepsi Max Big One -vuoristorata, joka oli aikanaan maailman korkein ja nopein vuoristorata.


title: Pepsi Max

text: Maaliskuussa 2017 Suomessa tuli myyntiin Pepsi Max Ginger -niminen inkiväärin makuinen juoma. Huhtikuussa 2018 suomalaiseen Pepsi Max-valikoimaan liittyi mukaan Pepsi Max Lime -niminen limen makuinen juoma.


title: Pepsi Max

text: Pepsi Maxia myydään 0,3 litran lasipulloissa, 0,5 litran muovipulloissa, 1,5 litran muovipulloissa sekä kahden litran muovipulloissa. Pepsi Maxia saa myös 0,33L tölkeissä, 6, 12 ja 24 tölkin pakkauksissa, sekä 0,33L muovipullojen monipakkaus, jossa on 24 pulloa.


title: Pepsi Max

text: Tuoteselosteen mukaan aineosat ovat vesi, hiilidioksidi, väri (E150d (sokerikulööri)), makeutusaineet (E951 (aspartaami), E950 (asesulfaami K)), happamuudensäätöaineet (E338 (fosforihappo), E330 (sitruunahappo)), aromit (mm. kofeiini), säilöntäaine (E211 (natriumbentsoaatti)). Juoma sisältää fenyylialaniinin lähteen (aspartaami).


title: Pepsi Max

text: 100 ml kohden: energia 1,3 kJ (0,3 kcal), proteiinia 0,1 g, hiilihydraatit 0 g, josta sokeria 0 g, rasvaa 0 g, josta tyydyttyneitä rasvahappoja 0 g, ravintokuituja 0 g, natrium 0,01 g


title: Michel Tétu

text: Michel Tétu (s. 6. elokuuta 1941 Châteauroux) on ranskalainen kilpa-autojen suunnittelija.


title: Michel Tétu

text: Ensimmäisen auton Tétu suunnitteli Ligier-tallille vuonna 1969. Auto kantoi nimeä JS1. Onnistuneeksi osoittautuneen projektin jälkeen hänet palkattiin Alfa Romeolle vuonna 1972.


title: Michel Tétu

text: Vuonna 1978 Tétu palasi Ranskaan, kun hänet palkattiin Renault'n Formula 1 -talliin. Hän suunnitteli tallille ensimmäiseksi RS10-auton, jolla ajoivat ranskalaiskuljettajat Jean-Pierre Jabouille ja René Arnoux. 1980-luvun puolivälissä Tétu siirtyi takaisin Ligierille. Kuitenkin kauden epäonnistuneen auton suunnittelun jälkeen hän sai lähteä tallista.


title: Michel Tétu

text: Ligierin jälkeen Tétu suunnitteli ajokit ranskalaiselle Larrousse-tallille, jossa hän jatkoi vielä tallin F1-sarjasta vetäytymisen jälkeenkin 1990-luvulla.


title: Willy Larsen

text: William Larsen (useimmin nimi on muodossa Willy Larsen tai Willie Larsen, 15. marraskuuta 1885, Kotka, Suomen suuriruhtinaskunta – 10. maaliskuuta 1935) oli amerikansuomalainen harmonikansoittaja. Hänet tunnetaan erityisesti Säkkijärven polkan ja monen muunkin tunnetun suomalaisen iskelmän ensilevytyksen tekijänä. Larsen syntyi Kotkassa, johon hänen norjalaista sukuaan muutti 1800-luvun loppupuoliskolla töihin norjalaisen Hans Gutzeitin perustamalle sahalle .


title: Willy Larsen

text: Larsen oppi kaksirivisen harmonikan alkeet jo Kotkassa, mutta lähti monien muiden kotkalaisten tavoin merimieheksi muuttaen Yhdysvaltoihin jo ennen ensimmäistä maailmansotaa. Willy Larsen toimi harmonikansoittajana ja harmonikansoiton opettajana New Yorkissa . Hän soitteli yksinään ja eri orkestereiden kanssa pääosin New Yorkin seudun haaleilla, kunnes perusti 1920-luvulla oman orkesterin, Willy Larsenin trion. Viimeiset levytyksensä hän teki vuonna 1931.


title: Willy Larsen

text: Larsenia pidetään eräänä aikansa etevimmistä suomalaissyntyisistä harmonikansoittajista. Viljo Vesterisen on arveltu kuulleen Larsenin tekemän Säkkijärven polkan levytyksen 1930-luvun alussa, minkä hän sittemmin sovitti itselleen sopivampaan muotoon. Vesterinen omaksui myös Larsenin alun perin levyttämän lisäosan myöhempiin levytyksiinsä.


title: Willy Larsen

text: Levytysten lisäksi Larsen kirjoitti myös sovituksia harmonikalle, joista 70 on säilynyt. Larsen myi sovituksiaan ja nuotteja yhteistyössä Pietro Deiron kanssa ilmoitellen niistä amerikansuomalaisissa sanomalehdissä.


title: Willy Larsen

text: Larsen teki 72 soololevytystä, joihin sisältyvät muun muassa ensilevytykset "Säkkijärven polkka" ("Säk´järven polkka" harmonikkasoolo + kitara, sov. Willy Larsen, Columbia, New York, lokakuu 1928), "Kyllikki-valssi", "Muistoja Karpaateilta" sekä "Lukkari-Heikin polkka".


title: Painin maailmanmestaruuskilpailut 1994

text: Painin maailmanmestaruuskilpailut 1994 voi tarkoittaa seuraavia asioita:


title: Painin maailmanmestaruuskilpailut 1995

text: Painin maailmanmestaruuskilpailut 1995 voi tarkoittaa seuraavia asioita:


title: Painin maailmanmestaruuskilpailut 1985

text: Painin maailmanmestaruuskilpailut 1985 voi tarkoittaa seuraavia asioita:


title: Painin maailmanmestaruuskilpailut 1990

text: Painin maailmanmestaruuskilpailut 1990 voi tarkoittaa seuraavia asioita:


title: Gérard Larrousse

text: Gérard Larrousse (s. 23. toukokuuta 1940 Lyon, Ranska) on entinen ranskalainen kilpa-autoilija ja Formula 1 -kuljettaja.


title: Gérard Larrousse

text: Larroussen kilpa-autoilijan ura alkoi 21-vuotiaana rallin parissa (hän oli aikaisemmin opiskellut liiketaloutta) ja vuonna 1966 siirtyi ammattilaissarjoihin. Jo seuraavana vuonna hän ajoi ensimmäisen Le Mansin 24 tunnin ajonsa yhdessä Patrick Depaillerin kanssa, mutta kilpailu päättyi Renault Alpine A210 -auton tekniseen vikaan. Larrousse otti ajoista ensimmäisen voiton vuonna 1969, kun hän ja hänen tallikaverinsa Hans Herrmann ajoivat luokkavoiton Porschella (he olivat myös lähellä ottaa kiinni Ford GT40 -autolla kokonaisvoittoon ajaneet Jacky Ickxin ja Jackie Oliverin). 1960-luvun lopussa ja 1970-luvun alussa Larrousse voitti urheiluautojen Tour de France -kilpailun kahdesti (ensimmäinen voitto tuli Porschen autolla ja toinen Simca-Matralla. Vuonna 1971 Larrousse voitti Sebringin 12 tunnin ajon yhdessä Vic Elfordin kanssa, ja Le Mansin 24 tunnin ajon hän voitti Henri Pescarolon kanssa vuosina 1972 ja 1973.


title: Gérard Larrousse

text: Larroussa osallistui kahteen F1-osakilpailuun kaudella Brabham-autolla. Hän pääsi starttaamaan yhteen kilpailuun mutta joutui keskeyttämään. Heikon menestyksen myötä hän palasi takaisin ajamaan urheiluautoja sekä Formula 2 -sarjaa, joissa hänen tallikaverinaan toimi Jean-Pierre Jabouille. Urheiluautoissa Larrousse ajoi kaksitoista kertaa voittoon (viimeisin voitto Mugellossa vuonna 1975) ja F2-sarjassa hänen ainoa voittonsa tuli samana vuonna debyyttikilpailusta Hockenheimringillä, mutta loppukautta varjostivat moottorin luotettavuusongelmat.


title: Gérard Larrousse

text: Aktiivikuljettajauransa jälkeen Larrousse toimi Renault-tallin tallipäällikkönä vuoteen 1984 saakka, työskenteli hetken aikaa Ligierillä ja perusti oman Larrousse-tallin Didier Calmelsin kanssa vuonna 1987 (talli käytti alkuaikoina Lolan ja Venturin valmistamia autoja 1980-luvulla ja 1990-luvun alussa, kunnes valmisti omat autonsa kausilla 1993 ja 1994). Calmels pidätettiin varkaudesta vuonna 1989 ja talli lopetti toimintansa vuonna 1994.


title: Robert Earl Keen

text: Robert Earl Keen Jr. (s. 11. tammikuuta 1956) on yhdysvaltalainen laulaja-lauluntekijä. Hän syntyi Houstonissa, Teksasissa, ja valmistui Sharpstown High Schoolista vuonna 1974 sekä Texas A&M Universitysta 1980.


title: Robert Earl Keen

text: Keenin ensimmäinen albumi oli "No Kinda Dancer" (1984). Sitä seurasi yhden livealbumin (1988) jälkeen "West Textures" (1989), jolle sisältyi eräs hänen tunnetuimmista lauluistaan, "The Road Goes On Forever". Eräänlaiseksi merkkipaaluksi uralla muodostui albumi "A Bigger Piece of Sky" (1993).


title: Robert Earl Keen

text: Keen jatkaa uraansa yhä.


title: Friedrich Engel

text: Friedrich Wilhelm Konrad Siegfried Engel () oli saksalainen SS-upseeri.


title: Friedrich Engel

text: Engel syntyi Havelbergin kaupungin Warnau an der Havelissa vuonna 1909. Hän oli oppiarvoltaan tohtori.


title: Friedrich Engel

text: Vuonna 1999 Friedrich Engel tuomittiin poissaolevana 246 murhasta italialaisessa sotilasoikeudessa osuudestaan 1944 italialaisten panttivankien teloituksiin kostona partisaanihyökkäyksestä saksalaisia sotilaita vastaan. Hän sai tapauksen johdosta lempinimen ”Genovan teurastaja”. Hän joutui oikeuden eteen Hampurissa Saksassa 2002, ja tuomittiin 59 murhasta seitsemäksi vuodeksi vankeuteen. Ikänsä vuoksi häntä ei kuitenkaan vangittu. Vuonna 2004 Saksan korkein oikeus Bundesgerichtshof kumosi tuomion myöntämällä, että Engel käski teloitukset, mutta todisteita rikollisista murhista ei voitu todistaa. Oikeus ei antanut lupaa oikeudenkäyntiin 95-vuotiaan Engelin iän ja terveydentilan takia. Saksalaiset viranomaiset olivat tutkineet hänen tapaustaan 1969, mutta syytteitä ei luettu ja tapaus oli loppuunkäsitelty 1970.


title: Friedrich Engel

text: Friedrich Englel kuoli Hampurissa vuonna 2006.


title: Väinö Kähärä

text: Väinö Antti Kähärä (23. marraskuuta 1905 Säkkijärvi, Suomen suuriruhtinaskunta – 8. tammikuuta 1972 Long Island, New York, Yhdysvallat) oli amerikansuomalainen harmonikansoittaja ja kansanmuusikko. Häntä pidetään Säkkijärven polkan "isänä".


title: Väinö Kähärä

text: Väinö Kähärä syntyi Säkkijärvellä. Nuorena miehenä hän sai sukulaisiltaan Yhdysvalloista lahjaksi harmonikan ja hänen sanotaan kehittyneen hyväksi soittajaksi. Kähärä soitti kotiseutunsa kansansävelmiä ja hänen kerrotaan yhdistäneen kolme polkkaa yhdeksi kokonaisuudeksi, joka nykyisin tunnetaan Säkkijärven polkkana.


title: Väinö Kähärä

text: Kähärä muutti ensimmäisen kerran Yhdysvaltoihin 1927. New Yorkissa hän tapasi amerikansuomalaisen pianohanuristin Willy Larsenin, jolta hän haki lisäopetusta. Kähärä opetti puolestaan Larsenille viimeisimpiä suomalaisia tanssikappaleita, joita Larsen edelleen levytti New Yorkissa. Näiden levyjen myötä kappaleet palasivat ajan myötä Suomeen ja siirtyivät takaisin suomalaisten soittajien, esimerkiksi Viljo Vesterisen, ohjelmistoon. 1930-luvulla Kähärä soitti New Yorkissa muun muassa Leo Hillin harmonikkatriossa yhdessä Hillin ja Vilho Kaartisen kanssa.


title: Väinö Kähärä

text: Väinö Kähärä palasi Suomeen ja oleskeli synnyinmaassaan vuodet 1934–1946. Hän asui muun muassa Nokialla. Kähärä sävelsi joitakin eritoten Karjalaan liittyviä lauluja, joista pari julkaistiinkin. "Karjalan perintö" -nimisen laulun levytti Lauri Frestadius (salanimellä Lasse Huurre) Harry Bergströmin sovittamana 1961.


title: Väinö Kähärä

text: Sotien jälkeen Kähärä muutti takaisin Yhdysvaltoihin, jossa hän jatkoi esiintymisiä yksin ja eri orkestereiden kanssa amerikansuomalaisten juhlatilaisuuksissa ja "haaleilla" New Yorkin alueella. Viimeiset vuotensa hän asui Long Islandilla.


title: Väinö Kähärä

text: Kähärä oli avioliitossa Impi (o.s.) Pursiaisen kanssa.


title: Joshua Lederberg

text: Joshua Lederberg (23. toukokuuta 1925 – 2. helmikuuta 2008) oli yhdysvaltalainen molekyylibiologi, joka tutki sekä perinnöllisyystiedettä että tekoälyä. Lederberg sai puolet 1958 Nobelin lääketieteen palkinnosta (toinen puoli palkinnosta meni Lederbergin opettajalle Edward Lawrie Tatumille ja George Beadlelle). Palkinto annettiin Lederbergin tutkimuksesta, jossa hän osoitti, että bakteerit voivat paritella ja vaihtaa geenejä keskenään.


title: Joshua Lederberg

text:
Biologinuransa lisäksi Lederberg tutki tekoälyä ja osallistui avaruustutkimukseen.
Sputnikin laukaisun jälkeen Lederberg huolestui siitä, että palaavien avaruusalusten mukana Maahan voi tulla mikrobeja, joita vastaan ihmisellä ei ole vastustuskykyä. Yhdessä Carl Saganin avulla hän teki tunnetuksi
eksobiologiaksi kutsuttua uutta tieteenalaa, joka tutkii elämän syntyä, kehitystä ja mahdollisuuksia maailmankaikkeudessa. Lederberg osallistui myös NASAn hankkeeseen, jossa etsittiin elämää Mars-planeetalta.


title: Joshua Lederberg

text: Lederberg osallistui aktiivisesti kansainväliseen terveystyöhön ja toimi WHOn neuvonantajana.


title: Karl Jäger

text: Karl Jäger (20. syyskuuta 1888 – 22. kesäkuuta 1959) oli sveitsiläissyntyinen natsijohtaja toisen maailmansodan aikana.


title: Karl Jäger

text: Jäger syntyi Schaffhausenissa. I maailmansodassa hän sai ensimmäisen luokan rautaristin. Hän liittyi natsipuolueeseen 1923 (jäsennumerolla 359269) ja SS:ään 1932 (jäsennumerolla 62823). Hänet komennettiin ensin Ludwigsburgiin ja sitten Ravensburgiin 1935, ja Münsteriin 1938 missä hänestä tuli paikallisen Sicherheitsdienstin (SD) toimiston päällikkö. Alankomaiden invaasion aikana 10. toukokuuta 1940, Jäger nimitettiin Einsatzkommando 3:sen komentajaksi Einsatzgruppe A:n yksikköön.


title: Karl Jäger

text: Heinäkuusta 1941 syyskuuhun 1943 Jäger oli sijoitettu komentajaksi SD Einsatzkommando 3:seen Kaunasiin Liettuaan. Tänä aikana yksityiskohtaisesti laskelmoituja raportteja massamurhista välitettiin rutiininomaisesti hänen esimiehilleen. Joitakin raportteja säilyi sodan yli ja niitä alettiin kollektiivisesti nimittää "Jäger-raporteiksi".


title: Karl Jäger

text:
Hänet komennettiin takaisin Saksaan loppuvuodesta 1943, ja nimitettiin SD:n komentajaksi Reichenbergiin Sudeettimaahan.
Jäger pakeni liittoutuneiden sotavankeutta sodan jälkeen omaksumalla väärän henkilöllisyyden ja onnistui sulautumaan takaisin yhteiskuntaan puutarhurina, kunnes hänen raporttinsa löydettiin maaliskuussa 1959. Hänet pidätettiin ja asetettiin syytteeseen sotarikoksista, jolloin Jäger teki itsemurhan vankilassa Hohenaspergissa odottaessaan oikeudenkäyntiä kesäkuussa 1959.
"Jäger-raportti" osoittaa selvästi että Jägerin erikoisyksikkö osallistui Liettuan juutalaisten systemaattiseen tuhoamiseen .


title: House of Lords (yhtye)

text: House of Lords on yhdysvaltalainen hard rock -yhtye.


title: House of Lords (yhtye)

text: House of Lordsin perusti vuonna 1987 kosketinsoittaja Gregg Giuffria, jonka Giuffria-yhtye oli juuri hajonnut. Kiss-yhtyeen basisti Gene Simmons oli valmis tekemään levytyssopimuksen Giuffrian kanssa, mutta ehtoina olivat uuden laulajan hankinta ja yhtyeen uudelleennimeäminen. Niinpä Giuffria vaihtoi yhtyeen nimeksi House of Lords. Laulaja David Glen Eisley, jonka kanssa Giuffria oli työskennellyt, sai väistyä ja uudeksi laulajaksi palkattiin James Christian. House of Lords sai levytyssopimuksen Simmons Recordsilta. Giuffria-yhtyeen vanhat jäsenet kitaristi Lanny Cordola ja basisti Chuck Wright liittyivät kokoonpanoon uuden rumpalin Ken Maryn kanssa. Yhtyeen debyyttialbumi "House of Lords" julkaistiin vuonna 1988 suuren menestyksen kera ja seuraavana vuonna yhtye teki kiertueen Cheap Trickin ja Scorpionsin kanssa. ”I Wanna Be Loved” -single teki yhtyeestä vielä kuuluisamman. Vuonna 1990 Cordola jätti yhtyeen ja uudeksi kitaristiksi tuli Michael Guy.


title: House of Lords (yhtye)

text: Toinen studioalbumi, edeltäjäänsä kitaravetoisempi "Sahara", julkaistiin elokuussa 1990. Sekin menestyi erinomaisesti. Single ”Remember My Name” sai jonkin verran radiosoittoa. Albumin julkaisun jälkeen sekä Wright että Mary jättivät yhtyeen. "Demons Down" julkaistiin vuonna 1992 uudella kokoonpanolla, johon kuuluivat Christianin ja Giuffrian lisäksi kitaristi Dennis Chick, basisti Sean McNabb ja rumpali Tommy Aldridge. Albumin singlekappaletta ”What’s Forever For” pidetään yhtenä melodisen rockin parhaista balladeista. House of Lords hajosi vuonna 1993, vaikka yhtye oli etsimässä uutta levy-yhtiötä.


title: House of Lords (yhtye)

text:
Vuonna 2000 yhtye muodostettiin uudestaan ja neljännen studioalbumin säveltäminen alkoi. Kaksi vuotta myöhemmin albumi "The Power and the Myth" oli valmis, mutta se julkaistiin vasta vuonna 2004 Frontiers Recordsin kautta. Albumilla soittivat alkuperäiset jäsenet Cordola, Wright ja Mary, mutta perustajajäsen Giuffria oli jättänyt yhtyeen. Yhtye esiintyi Firefestissä seuraava vuonna ja julkaisi uuden studioalbumin "World Upside Down". Kitaristi Jimi Bell, basisti Chris McCarvill ja rumpali Bill Zampa olivat liittyneet yhtyeeseen pysyviksi jäseniksi.
Seuraava studioalbumi "Come to My Kingdom" julkaistiin vuonna 2008. Yhtye teki suuren kiertueen Yhdysvalloissa, Euroopassa ja Etelä-Amerikassa. McCarvill lähti yhtyeestä juuri kiertueen ollessa alkamassa, joten hänet korvasi Matt McKenna. Syyskuussa 2009 yhtye julkaisi uuden studioalbumin nimeltä "Cartesian Dream". McCarvill palasi jälleen yhtyeeseen McKennan lähdettyä uuden kiertueen alkaessa.


title: House of Lords (yhtye)

text: "Big Money" julkaistiin vuonna 2011. Albumilla yhtye esitti raskaampaa materiaalia. "Precious Metal" oli jatkoa "Big Money" -albumille vuonna 2014. Uusi albumi julkaistiin kesällä 2015 nimeltään "Indestructible".


title: House of Lords (yhtye)

text: House of Lords julkaisi uusimman albuminsa, "Saint of the Lost Souls", keväällä 2017 uuden basistin, Chris Tristramin kanssa.


title: David Lam

text: David See-Chai Lam O.C., CVO, OBC (2. syyskuuta 1923 – 22. marraskuuta 2010) oli kanadalainen poliitikko, joka toimi Brittiläisen Kolumbian varakuvernöörinä vuosina 1988–1995. Hän oli Lincoln Alexanderin jälkeen toinen ei-europidinen varakuvernööri Kanadassa.


title: David Lam

text: Lam syntyi Hongkongissa.


title: David Lam

text: Lamista tehtiin vuonna 1988 Kanadan ritarikunnan jäsen, ja hänet ylennettiin vuonna 1995 upseeriksi. Hän kuului vuodesta 1995 Brittiläisen Kolumbian ritarikuntaan ja oli myös Royal Victorian Orderin komentaja.


title: Von Essen

text: Von Essen on Westfalenista peräisin oleva aatelissuku. Suomen ritarihuoneessa suku on introdusoitu aatelisena sukuna numero 58, nimellä von Essen. Ruotsissa sama suku on nimeltään von Essen af Zellie.


title: Von Essen

text: Sukunimi on mahdollisesti alun perin kirjoitettu muotoon "von Elsen". Elsen on alue Paderbornin lähellä, 130 km Essenistä itään. Suvun vanhin varmuudella tunnettu edustaja oli "Diderich von Elsen". Hänen tiedetään vierailleen usein Tanskassa. Vuonna 1568 hän onnistui vangitsemaan ruotsalaisen merirosvo "Melchior"in ja sai siitä hyvästä Tanskan kuningas Frederik II:n veljeltä, herttua Magnukselta maa-alan Baltiasta. Vuosien 1570 ja 1574 välillä hän sai haltuunsa laajoja alueita Saarenmaalta, mukaan lukien "Zellie"-nimisen alueen (viroksi Selgase). Diderich muutti sukunimensä vuonna 1578 nykyiseen muotoon von Esseniksi.


title: Von Essen

text: Saarenmaan siirryttyä Ruotsin hallintaan 1645 suvun edustajia muutti Suomeen ja Ruotsiin. Ruotsin ritarihuoneessa suku on introdusoitu aatelisena sukuna numero 723. Ruotsissa sukuhaarasta käytetään nimeä von Essen af Zellie erotuksena muista von Essen –suvuista. Ruotsissa elää myös vapaaherrallinen "von Essen" -suku, numerolla 158. Suomen ritarihuoneeseen suku introdisoitiin vuonna 1818. Suomessa suku on hallinut muun muassa Seestan kartanoa Nastolassa.


title: Garde Gardom

text: Garde Basil Gardom (17. heinäkuuta 1924 – 18. kesäkuuta 2013) oli kanadalainen poliitikko, joka toimi Brittiläisen Kolumbian varakuvernöörinä vuosina 1995–2001.


title: Garde Gardom

text: Gardom syntyi Banffissa, Albertassa ja valmistui Brittiläisen Kolumbian yliopistosta. Varsinaiselta ammatiltaan hän oli lakimies. Hän kuului vuodesta 2002 Brittiläisen Kolumbian ritarikuntaan.


title: Garde Gardom

text: Gardom oli vuodesta 1956 naimisissa Helenin kanssa; parilla on yhdessä viisi lasta. Pitkään kansanedustajana ja muun muassa oikeusministerinä Brittiläisessä Kolumbiassa toiminutta Gardomia edelsi varakuvernöörinä David Lam ja seurasi Iona Campagnolo.


title: Bronislav Kaminski

text: Bronislav Vladislavovitš Kaminski (, 16. kesäkuuta 1899 Vitsebsk – 28. elokuuta 1944 Litzmannstadt) oli valkovenäläinen sotilas ja Venäjän kansallisen vapautusarmeijan eli niin sanotun Kaminski-prikaatin komentaja. Hänen joukkonsa taisteli natsi-Saksan rinnalla Neuvostoliittoa vastaan, ja sulautui myöhemmin Waffen-SS:ään.


title: Bronislav Kaminski

text: Kaminski syntyi Venäjän keisarikuntaan kuuluneessa Vitsebskissä puolalaiselle isälle ja saksalaiselle äidille. Hän taisteli puna-armeijan puolella Venäjän sisällissodassa ja opiskeli myöhemmin polyteknisessä yliopistossa Pietarissa. Häntä syytettiin "vastavallankumoukselliseen ryhmään kuulumisesta", minkä seuraksena hänet pidätettiin 1930 ja uudelleen 1937. Hän kärsi rangaistuksensa Gulag-pakkotyöleirillä Brjanskin alueella Venäjällä lähellä Valko-Venäjää. Kaminski vapautettiin vankilasta 1941 ja lähetettiin sisäiseen karkotukseen Lokotiin.


title: Bronislav Kaminski

text: Kun natsi-Saksa valtasi Brjanskin alueen operaatio Barbarossassa, Kaminskin luokkatoveri, insinööri Konstantin Voskoboinik (joka myös oli ollut poliittinen vanki), sijoitettiin Brjanskin kaupunginjohtajaksi. Kaminskista tuli Voskoboinikin avustaja, ja he kaksi organisoivat välittömästi useita tuhansia vapaaehtoisia taistelemaan neuvostopartisaaneja vastaan, jotka tekivät vastahyökkäyksiä Brjanskin metsistä. Tämä muodostelma kasvoi myöhemmin 10 000 mieheen, ja sitä kutsuttiin Venäjän kansalliseksi vapautusarmeijaksi (Russkaja osvoboditelnaja narodnaja armija, RONA).


title: Bronislav Kaminski

text: Järjestelyillä Saksan auktoriteettien kanssa, RONA sai haltuunsa useita alueita Venäjällä, ja julisti Lokotin autonomisen alueen Saksan alaisuuteen. Hallintoa johtivat venäläiset, akselivaltojen joukkojen läsnäolo oli minimaalista ja suhteet natsi-Saksaan olivat melkein kuin liittolaisiin. Yksityinen omistusoikeus myönnettiin ja kollektiivitilat lakkautettiin.


title: Bronislav Kaminski

text: Kun Voskoboinik sai surmansa taistelussa partisaaneja vastaan, Kaminski nimettiin pääjohtajaksi tai "burgomeisteriksi" Brjanskin alueelle sekä RONA:n komentajaksi. Värväyksen ja kutsuntojen avulla hän kasvatti armeijan 20 000 mieheen. Neuvostoliiton partisaanit nimesivät hänet "Brjanskin metsien herraksi".


title: Bronislav Kaminski

text: Neuvostoliittolaiset yrittivät saada Kaminskin ja hänen miehensä loikkaamaan, lupauksilla armahduksesta ja uudelleenvärväyksestä. Kaminski kieltäytyi, vaikka useita satoja hänen miehistään karkasi tai loikkasi puna-armeijan puolelle.


title: Bronislav Kaminski

text: Vuoden loppuun 1943 mennessä Kaminskin piti evakuoitua Valko-Venäjälle, minne hän perusti toisen autonomisen tasavallan Lepelin ympäristöön. Saksalaiset täydensivät RONA:n rivejä Valko-Venäjän poliiseilla, sotavangeilla ja entisillä rangaistusvangeilla, ja luokittelivat sen uudestaan Waffen-SS:n Venäjän divisioonaksi numero 1. Kaminski ylennettiin SS-kenraalimajuriksi ja hän sai rautaristin sekä rautaristin itäisille kansoille (1. luokan).


title: Bronislav Kaminski

text: Vuonna 1944 Himmler käski Kaminskia auttamaan toisia SS-divisioonia Varsovan kapinan kukistamisessa. Kaminski lähetti noin 1 700 vapaaehtoista riveistään Varsovaan. SS-komentaja Frolov antoi hänen miehilleen täyden luvan ryöstää ja raiskata, mitä monet heistä tekivät. Kaminskin prikaati menetti pian kaiken taisteluarvonsa ja Kaminski keskittyi itse täysin arvoesineiden ryöstelyyn siviilien kodeista.


title: Bronislav Kaminski

text: Varsovan ryhmän huono käytös oli Heinrich Himmlerille syy Kaminskin ja hänen päämiestensä teloitukseen sotaoikeuden istunnon jälkeen Litzmannstadtissa. Heidät tuomittiin valtakunnan omaisuuden varastamisesta, koska varastettu omaisuus piti toimittaa Himmlerille, kun taas Kaminski ja hänen miehensä suunnittelivat pitävänsä ne itse.


title: Bronislav Kaminski

text: RONA:n miehet saivat väärennetyn selityksen siitä, että puolalaiset partisaanit olivat tappaneet Kaminskin. Kun Kaminskin miehet eivät uskoneet, Gestapo haki Kaminskin auton, ampui sen täyteen reikiä ja sotki siihen hirven verta. Taistelutahtonsa menettänyt prikaati siirrettiin pian pois kaupungista pohjoiseen kauas partisaanitoiminnasta.


title: Bill Bennett

text: William Richard ”Bill” Bennett (18. elokuuta 1932 – 3. joulukuuta 2015 Kelowna, Brittiläinen Kolumbia) oli kanadalainen poliitikko. Hän toimi Social Credit Partyn jäsenenä Brittiläisen Kolumbian pääministerinä vuosina 1975–1986. Myös isä W. A. C. Bennett oli merkittävä poliitikko.


title: Bill Bennett

text: Bennett valittiin Brittiläisen Kolumbian parlamenttiin 7. syyskuuta 1973, ja pian hän nousi johtavaan asemaan puolueessaan. Hän kuului Brittiläisen Kolumbian ritarikuntaan vuodesta 2007.


title: Ilman naista

text: Ilman naista () on vuosina 2003 - 2012 ilmestynyt suomalainen verkkosarjakuva, jonka on käsikirjoittanut Jussi Pakkanen ja piirtänyt Mikko Kuitunen. Sarjan pääasiallinen aihe on jatkuvasti seurustelusuhdetta vailla elävien miesten surreaali kokemus maailmasta, ja se on luettavana suomen- ja englanninkielisenä sarjan Internet-sivuilta. Sarjakuva ilmestyi alun perin Teknillisen korkeakoulun Fyysikkokillan lehdessä, "Kvantissa", ja suosion takia sarjakuvaa alettiin julkaista säännöllisesti kesällä 2003. Strippejä on yli sata, joista 84 ensimmäistä on julkaistu vuonna 2006 omakustannealbumina.


title: Diictodon

text: Diictodon (nimen merkitys: "”kaksi fretin hammasta”") on sukupuuttoon kuollut terapsidisuku, joka kuuluu dikynodontteihin. Se eli permikauden lopulla, ja oli tuolloin varsin yleinen. "Diictodon"-sukuun luettiin aikaisemmin useita lajeja: "D. galeops", "D. grimbeeki", "D. palustris", "D. psittacops", "D. parringtoni" ja "D. tienshanensis". Nykytiedon valossa näyttää kuitenkin siltä, että lajeja olisi vain yksi, "D. feliceps". Sen fossiileja on löytynyt paljolti Etelä-Afrikasta, mutta yksi tunnetaan myös Kiinasta. Tämä viittaa siihen, että lajin levinneisyys on saattanut olla Pangean laajuinen. Eräillä alueilla Etelä-Afrikassa "Diictodon" käsittää 40–50 % fossiililöydöistä.


title: Diictodon

text: "Diictodonin" pituus on noin puoli metriä. Sen pää on suuri, suunnilleen 20 % eläimen ruumiinpituudesta. Tämän terapsidin kallo on keskimäärin noin 100 millimetriä pitkä. "Diictodonilla" on dikynodonteille tyypillisesti nokka sekä usein kaksi keilamaista kulmahammasta, mutta ei muita hampaita. Kulmahampaat saattavat kuitenkin myös puuttua. Tämä saattaa olla sukupuolien välinen ero, tai johtua jostakin muusta tekijästä. Eläimen ruumis on lieriömäinen ja häntä sekä raajat ovat lyhyet.


title: Diictodon

text: "Diictodon" oli kasvinsyöjä, ja se kaivoi kapeita ja korkkiruuvimaisesti mutkittelevia käytäviä, jotka päättyivät noin 1,5 metrin syvyydessä pesäkammioon. Nämä pesäkolot saattoivat olla avain "Diictodonin" menestykseen, sillä ilma maan alla pysyi viileänä. Siellä eläin todennäköisesti horrosti huonojen aikojen yli. Ilmeisesti "Diictodon" käytti kolojensa kaivamiseen takajalkojaan. "Diictodonien" koloja on löydetty useita noin 500 m:n alueelta, mutta käytävät eivät ole toisiinsa yhteydessä. Tämä viittaa "Diictodonien" eläneen lähellä toisiaan, mutta ei yhtenäisenä yhteisönä. "Diictodon" oli todennäköisesti seurallinen, sillä yhtenäisenä säilyneitä luurankoja on löydetty pareittain useista näiden eläinten eläessään tekemistä käytävistä.


title: Diictodon

text: "Diictodon" kuuluu heimoon Pylaecephalidae, ja on siis läheistä sukua esimerkiksi "Robertialle".


title: Diictodon

text: Sidor (2003), lisätty "Kwazulusaurus" Maisch, (2002):


title: Rwenzorivuorten kansallispuisto

text: Rwenzorivuorten kansallispuisto sijaitsee Ugandassa Kongon demokraattisen tasavallan rajalla. Kongon puolella samassa vuoristossa on Virungan kansallispuisto.


title: Rwenzorivuorten kansallispuisto

text: Rwenzorivuorten kansallispuisto kattaa noin tuhat neliökilometriä vuoristoseutua, johon kuuluu Afrikan kolmanneksi korkein vuori Mount Stanley. Yli viiteen kilometriin ulottuvat Mount Stanley samoin kuin moni lähistön huipuista pysyy lumipeitteisenä, vaikka ne ovat alle asteen päässä päiväntasaajalta.


title: Rwenzorivuorten kansallispuisto

text: Puisto on Unescon maailmanperintökohde.


title: Hummeli

text: Hummeli () on ruotsalainen kielisoitin, niin sanottu laatikkositra.


title: Hummeli

text: Hummelia soitetaan pöydällä tai polvella. Soittimen kielten määrä ja muodot voivat vaihdella. Melodiakielten alle on sijoitettu otenauhoja, joita vasten kielen pituutta säädellään vasemmalla kädellä. Melodiakielten lisäksi hummelissa on vapaana soivia niin sanottuja bordunakieliä. Kieliä voi näppäillä oikean käden sormilla tai plektralla.


title: Hummeli

text: Hummelia on käytetty tanssisävelmiin ja laulusäestyksiin. 1900-luvun alkupuolella soittimen suosio laski, mutta sen harrastus on elpynyt 1970-luvulta eteenpäin.


title: Helmuth von Pannwitz

text: Helmuth von Pannwitz (14. lokakuuta 1898 – 16. tammikuuta 1947) oli saksalainen kenraali, joka kunnostautui ratsuväenupseerina ensimmäisessä ja toisessa maailmansodassa.


title: Helmuth von Pannwitz

text: Pannwitz syntyi preussilaiseen ylhäisöperheeseen Botzanowitzissa Sleesiassa, nykyisessä Olesnossa. 16-vuotiaana kadettina hän liittyi armeijaan ensimmäisessä maailmansodassa ja ansaitsi palveluksestaan 1. ja 2. luokan rautaristit.


title: Helmuth von Pannwitz

text: Toisessa maailmansodassa hän ansaitsi ritariristin elokuussa 1941 ja tammenlehvät everstinä vuotta myöhemmin. Pannwitz oli oleellisessa osassa vuodesta 1942 eteenpäin kasakkavapaaehtoisten värväämisessä XV. Kosaken-Kavallerie-Korpsiin Saksan Wehrmachtiin, mitä hän myöhemmin komensi partisaanien vastaisessa taistelussa Jugoslaviassa.


title: Helmuth von Pannwitz

text: Kunnioituksesta ja ymmärryksestä, jota hän osoitti joukoilleen, Pannwitzista tuli niin suosittu kasakkavapaaehtoistensa joukossa, että ennen sodan loppua hänet valittiin Feldatamaniksi (korkein arvo kasakoiden hierarkiassa, normaalisti valittu tsaarille). Pannwitz antautui 11. toukokuuta 1945 brittijoukoille. Hänen sotilaansa kuitenkin luovutettiin neuvostojoukoille, mitä usein kutsutaan Lienzin kasakoiden pettämisenä. Osa heistä kuoli SMERSH:in käsissä tai teki itsemurhan välttääkseen karkotuksen. Koska Pannwitz oli Saksan kansalainen, häntä ei luovutettaisi SMERSH:ille. Siitä huolimatta Pannwitz vaati, että hän jakaisi miestensä ja komentajatoveriensa kohtalon.


title: Helmuth von Pannwitz

text: Pannwitz teloitettiin Moskovassa 16. tammikuuta 1947 tuomittuna vakoilusta, vastavallankumouksellisesta toiminnasta ja terroristihyökkäyksestä Neuvostoliittoa vastaan.


title: Helmuth von Pannwitz

text: Melkein 50 vuotta myöhemmin 1996 Boris Jeltsinin valtakaudella Pannwitzin perhe anoi postuumia armahdusta vuoden 1946 tuomiosta. Korkeimman sotaoikeuden syyttäjä päätti, ettei mitään todisteita alkuperäiseen tuomioon ollut. 28. kesäkuuta 2001 tuomio kumottiin.


title: Antti Hyvärinen

text: Antti Hyvärinen -nimisiä henkilöitä ovat:


title: Shabeellaha Dhexe

text: Alue tunnettiin aiemmin Somalian leipäkorina, mutta nykyisin sitä vaivaa nälänhätä. YK ruokkii alueella yli 1,2 miljoonaa ihmistä.


title: Metaverse (albumi)

text: Metaverse on DJ Orkidean albumi, joka ilmestyi 5. maaliskuuta 2008. Albumi sijoittui Suomen Suomen albumilistalla parhaimmillaan sijalle 16.


title: Metaverse (albumi)

text: Metaverse sisältää paitsi Orkidean omia kappaleita, niin myös yhteistuotantoja muun muassa David Westin, Solarstonen ja Lowlandin kanssa. Albumilla on myös Orkidean remixejä muiden artistien ja yhtyeiden kappaleista, kuten esimerkiksi Nightwishin Bye Bye Beautifulista.


title: Metaverse (albumi)

text: Jokaisen albumin mukana tulee uniikki koodi, jonka avulla on mahdollista ladata lisämateriaalia, joka sisältää muun muassa ennen julkaisematonta materiaalia sekä yhteen miksatun dj-setin, joka on koostettu albumin kappaleista.


title: Heinz Hitler

text: Heinrich ”Heinz” Hitler (14. maaliskuuta 1920 – 21. helmikuuta 1942) oli Alois Hitler nuoremman ja hänen vaimonsa Hedwig Heidemannin poika sekä natsi-Saksan diktaattorin Adolf Hitlerin veljenpoika.


title: Heinz Hitler

text: Toisin kuin velipuoltaan William Patrick Hitleriä, jota Adolfin tiedettiin kutsuneen ”iljettäväksi veljenpojakseen”, Heinz oli vakaumuksellinen natsi ja setänsä suosikki. Hän meni natsien eliittikouluun Kansalliseen Poliittiseen Koulutusinstituuttiin (Napola) Ballenstedtiin Saksiin.


title: Heinz Hitler

text: Koska Heinz halusi kunnianhimoisesti upseeriksi, hän liittyi Wehrmachtiin aliupseerina 23. Potsdamin tykistörykmenttiin vuonna 1941. Hän osallistui operaatio Barbarossaan ja Moskovan taisteluun.


title: Heinz Hitler

text: 10. tammikuuta 1942 hänet lähetettiin korjaamaan yhteyslaitteita etulinjaan. Tämä huolestutti Adolfia, joka ei halunnut veljenpoikansa palvelevan etulinjassa kuolemanvaaran takia. Heinz ei ikinä palannut. Hän joutui sotavangiksi ja hänet vietiin Moskovaan Butyrkan vankilaan, jossa hänet kidutettiin hengiltä.


title: Antti Hyvärinen (muusikko)

text: Antti Keijo Hyvärinen (20. kesäkuuta 1946 Kuopio) on suomalainen kapellimestari, säveltäjä, sovittaja ja pianisti.


title: Antti Hyvärinen (muusikko)

text: Antti Hyvärinen perusti oman yhtyeen vuonna 1963, minkä jälkeen hän on toiminut kapellimestarina studiotyössä, viihdeorkestereissa ja televisiossa. Hän on myös tuottanut lukuisia sävellyksiä ja sovituksia television viihdeohjelmiin sekä ravintolashowhin.


title: Antti Hyvärinen (muusikko)

text: Hyvärinen on toiminut levytuottajana ja sovittajana eritoten Tapani Kansan, Kirkan, Juha Vainion, Matin ja Tepon, Tarja Ylitalon sekä Marion Rungin taustalla.


title: Antti Hyvärinen (muusikko)

text: Hyvärisen tunnetuimpia iskelmäsävellyksiä ovat ”Verushka”, Syksyn sävel -voittaja ”Rakkaus on hellyyttä”, ”Kerrasta poikki”, ”Sain kauniin maan” ja ”Ans kattoo ny”. Hän on käyttänyt myös salanimeä "Jean Mures".


title: Bill Vander Zalm

text: Wilhelmus Nicholaas Theodore Marie "Bill" Vander Zalm (s. 29. toukokuuta 1934) on kanadalainen poliitikko. Hän syntyi ja kasvoi Alankomaissa, kunnes asettui Brittiläiseen Kolumbiaan vasta toisen maailmansodan jälkeen.


title: Bill Vander Zalm

text: Vander Zalm toimi Surreyn pormestarina vuosina 1969–1975. Hän oli liberaalipuolueen jäsenenä ehdolla liittovaltion edustajainhuoneeseen vuonna 1968 ja maakunnalliseen puoluejohtajuuteen 1972. Vuonna 1974 hän liittyi Social Credit Partyyn.


title: Bill Vander Zalm

text: Vander Zalmin ura Brittiläisen Kolumbian parlamentin jäsenenä ja eri ministeriyksissä alkoi vuonna 1975. Hän oli vuonna 1984 Non-Partisan Associationin -puolueen jäsenenä ehdolla Vancouverin pormestariksi.


title: Bill Vander Zalm

text: Ura huipentui kauteen Brittiläisen Kolumbian pääministerinä 1986–1991.


title: Valvelift

text: Audi Valvelift System (AVS) on Audin käyttämä venttiilien ajoitusta ja -nousua säätelevä järjestelmä. Se ensiesiteltiin 2.8 FSI-moottorissa syksyllä 2006 Lehdistötiedote.


title: Valvelift

text: Nokka-akselissa on kaksi eri profiilia, joiden valinta tapahtuu liikuttamalla akselissa olevaa osaa akselin suunnassa ohjaustapilla.Autozine


title: Dave Barrett

text: David "Dave" Barrett OC (2. lokakuuta 1930 – 2. helmikuuta 2018) oli kanadalainen poliitikko New Democratic Partyssa. Hän toimi Brittiläisen Kolumbian pääministerinä vuosina 1972–1975 ainoana juutalaisena sen historiassa.


title: Dave Barrett

text: Barrett tuli valituksi Brittiläisen Kolumbian parlamenttiin ensi kertaa vuonna 1960. Hän eteni sen oppositiojohtajuuteen ja istui myös liittovaltion edustajainhuoneessa vuosina 1988–1993.


title: Dave Barrett

text: Barrettista tehtiin vuonna 2005 Kanadan ritarikunnan upseeri.


title: Sleeping Sun

text: Sleeping Sun on suomalaisen Nightwish-yhtyeen kappale ja singlejulkaisu vuodelta 1999. Single on julkaistu uudelleen vuonna 2005 erilaisena sovituksena. Kappale on myös albumin "Oceanborn" (1998) uudelleenjulkaistun version lisäkappale, joka on julkaistu useimmissa, mutta ei kaikissa albumin versioissa.


title: Sleeping Sun

text: Vaikka kappaleiden perussävellys ja sanoitukset ovat samat, vuoden 2005 version lauluosuudet ja kaikki instrumentit kitaraa lukuun ottamatta on sovitettu ja äänitetty uudelleen.


title: Sleeping Sun

text: Vuoden 1999 versio kohosi Suomen singlelistan toiselle sijalle vuonna 1999 ja vuoden 2005 versio sijoittui vuonna 2005 singlelistan ykköseksi.


title: Sleeping Sun

text: Myös Anette Olzon on tehnyt kappaleesta oman version.


title: Sleeping Sun

text: Maria Lund on tehnyt kappaleesta suomenkielisen version nimeltä Uinuva aurinko. Suomenkielisen tekstin on tehnyt Jarkko Martikainen.


title: Sleeping Sun

text:
"Sleeping Sun" -kappaletta soitetaan Youtubessa usein HMHS "Britannicin" tai sen läheisten alusten merionnettomuuksia esittävissä videoissa.
Sleeping Sun (1999 versio) tehtiin tilaustyönä Saksalle auringonpimennyksen kunniaksi.


title: Sitra

text: Sitra, myös alppisitra tai vuorisitra on kielisoitin, jossa kaikukopan yli on pingotettu tavallisesti viisi melodiakieltä sekä 24–37 sointujen mukaan viritettyä säestyskieltä.


title: Sitra

text: Melodiakielet on voitu virittää joko ns. baijerilaisen tai wieniläisen virityksen mukaan. Baijerilainen viritys on a, a, d, g, c. Wieniläisessä virityksessä äänet ovat a, d, g, g ja c.


title: Sitra

text: Melodiakielet kulkevat otelaudan nauhojen yli. Melodiakieliä soitetaan plektralla ja muut sormet voivat näppäillä sointukieliä. Alppi- ja sen sukulaissoittimen konserttisitran lisäksi soittimesta on olemassa versio nimeltä sointusitra, jossa sointukielet ovat ryhmissä, jotka on viritetty yleisimpien sävellajien kolmisoinnuiksi.


title: Triopas (Argos)

text: Triopas oli kreikkalaisessa mytologiassa Argoksen kuningas ja Forbaan ja Euboian poika. He saivat lapset Iasos, Agenor ja Messene, joista Iasos seurasi isäänsä valtaistuimella.


title: Jorma Kalliokoski

text: Jorma Kalliokoski (s. 1949) on suomalainen elokuvaohjaaja ja elokuvakäsikirjoittaja.


title: Jorma Kalliokoski

text: Ennen elokuvauraansa Kalliokoski toimi freelance-toimittajana ympäri maailmaa. Tämän jälkeen hän on kirjoittanut käsikirjoituksia muun muassa Juhan af Grannille. Hänen ainoaksi pitkän elokuvan ohjaustyöksi on jäänyt muusikon ja hänen tyttärensä suhteesta kertova elokuva "Hyvästi ennen aamua" (1989). Elokuvan kuvaajana oli Olavi Tuomi. Tämän jälkeen Kalliokoski toimi vielä käsikirjoittajana Tapio Suomisen "Porttikielto taivaaseen" (1990) (alkuperäisaihe- ja käsikirjoitus) kunnes poistui elokuva-alalta.


title: Jorma Kalliokoski

text: Kalliokoski toimi sittemmin radiotoimittajana. Vuosina 1994–1995 hän juonsi omaa talk show’ta "Keskiviikon Keisarit" yhdessä Ilkka Isosaaren kanssa Radio Cityssä. Kalliokoski myös käsikirjoitti Pertsa Reposen MTV3-kanavalle tuottamaa "Pahaa yskää", jossa näyttelivät Heikki Kinnunen, Titta Jokinen ja Tom Pöysti. TV-töistä manittakoon myös Yle TV2:lle käsikirjoitettu "Vangin perintö" tv-elokuva. Kalliokoski käsikirjoitti ja ohjasi konsulttiyritys KPMG:n 75-vuotisjuhlavideon. Pääosassa tässä oli Tom Wentzel.


title: Jorma Kalliokoski

text: Kalliokoski on toiminut Mediapyykkärit Oy:n julkaisujohtajana ja Keijo-TV:n kehittäjänä. Kalliokoskea pidetään lukuisten lehtikirjoitustensa vuoksi terävänä analyytikkona ja maamme yhtenä parhaimpana laitapuolen kulkijoiden ja yleisen dekadenssin kuvaajana.


title: Nathaniel Prentice Banks

text: Nathaniel Prentice Banks (30. tammikuuta 1816 – 1. syyskuuta 1894) oli yhdysvaltalainen poliitikko ja sotilas, Massachusettsin kuvernööri, edustajainhuoneen puhemies ja Unionin kenraali Yhdysvaltain sisällissodassa.


title: Nathaniel Prentice Banks

text: Banks syntyi Walthamissa Massachusettsissa esikoisena Nathaniel P. Banks Seniorille ja Rebecca Greenwood Banksille. Hän sai vain peruskoulutuksen ja alkoi hyvin nuorena työskennellä paikallisessa puuvillatehtaassa. Hän työskenteli vähän aikaa mekaanikkona, sanomalehtieditorina, opiskeli lakia, sai oikeuden harjoittaa ammattia 23-vuotiaana, ja hänen kykynsä puhujana toi hänelle menestystä. 11. huhtikuuta 1847 hän meni naimisiin Mary Theodosia Palmerin kanssa Providencessa Rhode Islandissa.


title: Nathaniel Prentice Banks

text: Banks oli demokraattien edustajana Massachusettsin edustajainhuoneessa 1849–1853 ja puhemiehenä 1851–1852. Hän oli osavaltionsa perustuslakikokouksen jäsen 1853, ja samana vuonna hänet valittiin Yhdysvaltain edustajainhuoneeseen demokraattien ehdokkaana. 2. helmikuuta 1856 hänet valittiin kongressin puhemieheksi, ja hän antoi orjuuden vastustajille tärkeitä tehtäviä kongressissa. Hän erosi seuraavana vuonna ja oli kotiosavaltionsa kuvernööri 1858–1861. Hän yritti päästä presidenttiehdokkaaksi, mutta epäonnistui ja toimi vähän aikaa Chicagossa rautateillä ja teki maakauppoja.


title: Nathaniel Prentice Banks

text: Sisällissodan alkaessa Banks nimitettiin kenraalimajuriksi 16. toukokuuta 1861. Hän taisteli Stonewall Jacksonia vastaan huonolla menestyksellä Shenandoahin laaksossa ja tavallaan auttoi tekemään tästä kuuluisan. Marraskuussa 1862 Banks keräsi 30 000 vapaaehtoista Uudesta-Englannista ja New Yorkista ja purjehti sen jälkeen etelävaltioihin, missä hän korvasi kenraalimajuri Benjamin Butlerin. Hänen oli tarkoituksena marssia Vicksburgiin kenraalimajuri Ulysses S. Grantin joukkojen avuksi. Hän marssittikin joukkonsa Alexandriaan Louisianassa ryöstellen matkalla puuvillaa ja vapauttaen orjia. Hän piiritti Port Hudsonia Louisianassa, kunnes sen varuskunta antautui 9. heinäkuuta 1863. Samana syksynä hän järjesti kaksi tutkimusmatkaa Texasiin estämällä Ranskaa Meksikosta käsin valtaamasta sitä tai auttamasta konfederaatiota. Hän onnistuikin valtaamaan Texasin saaret ja Rio Granden suun. Vuonna 1864 kenraali Grant käski hänen vallata Mobilen Alabamassa, mutta hän olisi mieluummin suunnannut Galvestoniin, jonka valtaaminen annettiin Henry Wager Halleckin tehtäväksi.


title: Nathaniel Prentice Banks

text: Banks taisteli Richard Taylorin joukkoja vastaan Red River -kampanjan aikana ja joutui vetäytymään saavuttamatta oikeastaan mitään. Hän liittyi tämän jälkeen yhteen William Tecumseh Shermanin joukkojen kanssa. Jonathan H. Carterin komentamat konfederaation joukot Red Riverillä eivät antautuneet ennen kuin kesäkuussa 1865, yli kaksi kuukautta Robert E. Leen antautumisen jälkeen.


title: Nathaniel Prentice Banks

text: Sodan jälkeen Banks työskenteli hallinnollisissta tehtävissä Washingtonissa. Hän oli kongressin jäsen 1865–1873 ja työskenteli ulkoasioiden komiteassa. Hän kuoli Walthamissa ja on haudattu sinne Grove Hillin hautausmaahan.


title: Eila Pohjonen

text: Eila Anneli Pohjonen (s. 5. lokakuuta 1948 Jyväskylä) on suomalainen lastenkirjailija ja satutäti.


title: Eila Pohjonen

text: Pohjosen esikoisteos on vuonna 2002 julkaistu "Puutarhakadun Ulla", joka kertoo pienen tytön elämässä sattuneista tapahtumista Jyväskylän Puutarhakadulla 1950-luvun Jyväskylässä. Kirjan kuvituksesta ja ulkoasusta vastasi Elise Luokkanen Pekka Halosen akatemiassa lopputyönään.


title: Eila Pohjonen

text: Toinen teos "Kirjastokeijun urotyö ja muita keijusatuja" julkaistiin joulukuussa 2007 ja se kertoo keijujen maailmasta. Kirja on saanut nimensä tarinasta, jossa kerrotaan "Kirjastokeijusta", jonka kirjasto aiotaan lakkauttaa. Teoksen on kuvittanut Tiina Ilola, joka on myös opiskellut Pekka Halosen akatemiassa.


title: Eila Pohjonen

text: 2008 ilmestynyt "Soliseva satulähde" sisältää eri aiheisia satuja. Sen on kuvittanut Annemari Lehtonen ja julkaissut Sanasiivet.


title: Eila Pohjonen

text: 2010 ilmestynyt teos "Punainen lanka" on jouluaiheinen lastenkirja. Kustantajana toimii edelleen Sanasiivet ja kuvittajana Annemari Lehtonen.


title: Eila Pohjonen

text: 2016 ilmestynyt teos on Marin ja hänen perheensä tarina. Kirja kertoo hyväksikäytöstä, ja mitä se saa aikaan.


title: Eila Pohjonen

text: 2017 ilmestyi Eilan ensimmäinen runoteos Elämänmaku.Elämänmaku sisältää helppolukuisia, elämänmakuisia runoja. Runot ovat syntyneet iloista, suruista ja yllätyksistä joita elämällä on ollut runsain määrin tarjolla.


title: Eila Pohjonen

text: 2018 Toukokuussa vuorossa on tositapahtumiin perustuva sukukertomus Juno-elämä antoi ja otti. Tämä kirja on sukutarinan ensimmäinen osa, joka kertoo orpotytöstä jonka vanhemmat pakenivat Krimin sotaa Suomenlinnaan. Juno oli huutolaistyttö, joka sai kasvaa lapsuutensa pappilassa.


title: Eila Pohjonen

text:
Pohjonen on ison perheen äiti, joten hän on elämänsä aikana saanut lukea paljon lastenkirjoja ja harjoitellut tarinankerrontaa.
Tarinat soveltuvatkin niin perheen pienimpien luettavaksi kuin aikuisillekin. Lukemista helpottavat isot koko sivun kuvat jotka täydentävät tarinaa.


title: Eila Pohjonen

text: Pohjonen on kirjoittanut satujen lisäksi paljon novelleja, runoja ja lehtiartikkeleita eri lehtiin.


title: Kunnasniemi

text: Kunnasniemi on kylä Kontiolahdella. Kylä sijaitsee Höytiäisen länsirannalla. Matkaa Kontiolahden kirkonkylälle on 20 kilometriä. Saman verran matkaa on Joensuuhun. Kylän läpi kulkee Joensuusta Huhmarin lomakeskukseen kulkeva tie.


title: Kunnasniemi

text: Kylässä on noin 160 asukasta. Kesällä asukasmäärä kasvaa, sillä rannoilla on runsaasti kesämökkejä.


title: Kunnasniemi

text: Kyläseura on perustettu 1981. Metsästysseuran nimi on Kunnasniemen Kytät.


title: Kunnasniemi

text:
Kunnasniemen koulu lakkautettiin 1970. Koulurakennus toimii nyt kylätalo Kunnaspirttinä.
Tunnettuja Kunnasniemeltä kotoisin olevia henkilöitä on muun muassa lastenpsykiatri Jari Sinkkonen.


title: Kunnasniemi

text: Elokuussa 2004 iskenyt trombimyrsky aiheutti suurta tuhoa Kunnasniemellä ennen kuin se ylitti Höytiäisen.


title: Lena Spoof

text: Lena Stina Spoof (s. 20. elokuuta 1961 Vaasa) on suomalainen pikajuoksija, jonka päämatka oli 100 metrin aitajuoksu.


title: Lena Spoof

text: Hän voitti 17-vuotiaana alle 20-vuotiaiden Euroopan-mestaruuden vuonna 1979 Suomen ennätyksellä 13,24 s. Tulos jäi hänen ennätyksekseen ja kesti Suomen ennätyksenä 25 vuotta. Spoof voitti 100 metrin aitajuoksun Suomen mestaruuden neljä kertaa ja lisäksi hallissa 60 metrin aitajuoksun mestaruuden neljä kertaa. Seuratasolla hän edusti Vaasan Vasamaa ja Lapuan Virkiää.


title: Lena Spoof

text:
Koulutukseltaan Spoof on arkeologi. Hän on tutkinut muun muassa Vanhaa Vaasaa.
Hallikilpailut:


title: Puso

text: Puso on kylä Kontiolahden pohjoisosassa. Sen naapurikyliä ovat Romppala, Rantakylä ja Herajärvi.


title: Puso

text: Asukkaita on noin 300. Kontiolahden kirkonkylälle on matkaa 35 kilometriä, Joensuuhun 55 kilometriä ja Juukaan 45 kilometriä. Kylässä on paljon kesämökkejä.


title: Puso

text: Puson yhdistyksiä ovat Puson kylätoimikunta, metsästysseura Puson Erä.


title: Hugo Claus

text: Hugo Maurice Julien Claus (5. huhtikuuta 1929 Brugge – 19. maaliskuuta 2008 Antwerpen) oli belgialainen kirjailija, runoilija, näytelmäkirjailija, elokuvakäsikirjoittaja ja kuvataiteilija. Hän oli yksi Belgian merkittävimpiä hollanninkielisiä kirjailijoita.


title: Hugo Claus

text: Claus syntyi Bruggessa, eikä tullut nuorena toimeen perheensä kanssa. Heti toisen maailmansodan hän muutti pois kotoa ja teki ennen kirjailijanuraa monia pieniä töitä elantonsa eteen. Clausin ensimmäinen julkaistu teos oli runokokoelma "Kleine reeks" vuodelta 1947. Hänen suosionsa kasvoi 1960- ja 1970-luvulla romaanien "De verwondering" (”Ihmetys”) ja "Omtrent Deedee" sekä näytelmillä "Suiker" (”Sokeri”) ja "Vrijdag" (”Perjantai”).


title: Hugo Claus

text: Vuonna 1983 ilmestynyt romaani "Het verdriet van België", joka on suomennettu nimellä "Belgian suru", oli Clausin läpimurtoteos. Osittain omaelämäkerrallinen teos sijoittuu toiseen maailmansotaan ja käsittelee yhteiskunnallista epäoikeudenmukaisuutta, perheoloja ja katolisen kirkon painostusta Belgiassa.


title: Hugo Claus

text: Yli 120 teosta käsittäneen kirjailijan työnsä lisäksi Claus käsikirjoitti ja ohjasi elokuvia sekä kuului kuvataiteilijoiden Cobra-taiteilijaryhmään. Hänen käsikirjoittamiaan elokuvia ovat muun muassa Fons Rademakersin ohjaukset "Kylä joen rannalla" (1958) ja "Kuuma iho" (1965), joista ensin mainittu oli myös ehdolla parhaan vieraskielisen elokuvan Oscar-palkinnon saajaksi.


title: Hugo Claus

text: Claus kärsi viimeisinä elinvuosinaan Alzheimerin taudista. Keskiviikkona 19. maaliskuuta 2008 ilmoitettiin, että Clausille oli tehty eutanasia.


title: Kari Litmanen

text: Kari Kalevi Litmanen (25. syyskuuta 1957 Parikkala – 5. tammikuuta 2012 Imatra) oli suomalainen iskelmämusiikin säveltäjä, sovittaja, studio- ja tv-muusikko, tuottaja ja kapellimestari. Hänen säveltämiään ja sovittamiaan iskelmiä on levytetty satoja kappaleita.


title: Kari Litmanen

text: Litmanen sai kotonaan sähköurut 1960-luvun lopulla, josta hänen muusikonuransa alkoi. Hän kävi soittotunneilla Helsingissä Eeva Sarmannon johdolla. Tanssikeikat Litmanen aloitti 15-vuotiaana, jolloin hän soitti imatralaisessa ravintola "Väärässä talossa" ja Imatran Valtionhotellissa kuutenakin iltana viikossa. Hän suoritti varusmiespalveluksensa Lappeenrannan varuskuntaorkesterissa klarinetistina, opetti Imatran musiikkiopistossa ja yläasteella sekä toimi kapellimestarina Imatran teatterissa.


title: Kari Litmanen

text: Teatterissa hän sovitti musikaaleja kulloinkin käytettävissä olevalle kokoonpanolle sekä toimi myös pianistina. Uransa alussa Litmanen ei ollut vielä kiinnostunut iskelmistä, vaan hän teki instrumentaalimusiikkia esikuvinaan Herbie Hancock, Chick Corea sekä Emerson, Lake & Palmer.


title: Kari Litmanen

text: 1980-luvun alussa Litmanen toimi Tapani Kansan orkesterissa. Hänet tunnettiin yhtenä ensimmäisistä suomalaisista polyfonisen syntetisaattorin soittajista. Hän hankki sellaisen Kansan kiertueelle vuonna 1980, ja jo 1974 hän oli käyttänyt keikoilla kolmi-oskillaattorista isänsä tuttavan rakentamaa syntetisaattoria, mikä oli Suomen oloissa uutta aikanaan.


title: Kari Litmanen

text: Tapani Kansan studiosessioiden yhteydessä häntä pyydettiin 1980-luvun alussa myös sovittajaksi. Sovitustyön myötä myös iskelmäsävellys alkoi kiinnostaa, koska erilaisten välikkeiden säveltäminen oli joka tapauksessa tarpeellista.


title: Kari Litmanen

text: 1990-luvulla Litmanen toimi lähes 10 vuoden ajan TV1:n ”kiinteän viihdebändin” kosketinsoittajana ja hän oli muutoinkin usein televisiotuotannoissa kosketinsoittajana ja kapellimestarina.


title: Kari Litmanen

text: Kari Litmasen tunnetuimpia yhteistyökumppaneita olivat sanoittajat Vexi Salmi, Jiri Nikkinen, Jorma Toiviainen ja Turkka Mali. Iskelmälaulajista hänen yhteistyökumppaneitaan olivat muiden muassa Marion Rung, Arja Koriseva, Heidi Kyrö, Janne Tulkki, Tarja Lunnas, Reijo Taipale, Marita Taavitsainen ja useat uudemmat suomalaiset ”tangokuninkaalliset”.


title: Kari Litmanen

text: Litmanen kuoli kotonaan tammikuussa 2012 kaaduttuaan portaissa.


title: Kari Litmanen

text: Litmanen sävelsi ja sovitti satoja levytettyjä iskelmiä sekä toimi studiomuusikkona. Hän käytti myös salanimeä "Kalevi Huttu".


title: Minna Vehmasto-Sulander

text: Minna-Riitta Vehmasto-Sulander (o.s. Vehmasto, s. 28. maaliskuuta 1962 Kuusjoki) on suomalainen korkeushyppääjä. Hän voitti ulkoradoilla kolme Suomen mestaruutta. Vehmasto hyppäsi ennätystuloksensa ja silloisen Suomen ennätyksen 191 cm Kalevan kisoissa 1983. Tulos säilyi Suomen ennätyksenä 22 vuotta. Vehmasto on edelleen (vuonna 2018) Suomen kaikkien aikojen tilastossa neljänneksi parhaan tuloksen hypännyt. Seuratasolla hän edusti vuonna 1980 Salon Viestiä ja muulloin Kuusjoen Humua. Häntä valmensi Matti Mettala.


title: Lieskylä

text: Lieskylä on Töysän kunnan alueella sijaitseva kylä. Se on tullut tunnetuksi Liesjärvestä, jossa on järjestetty ensimmäiset Miljoona Pilkki-pilkkikilpailut.


title: Lieskylä

text: Lieskylä sijaitsee Tuurin kylästä Ähtäriin johtavan tien puolessa välissä. Lieskylästä on matkaa 12 kilometriä Ähtäriin ja Tuuriin. Kylästä on matkaa Hakojärvelle 18-tien varteen 8 kilometriä. Lieskylä lasketaan usein kuuluvan Tuurin kylään.


title: Lieskylä

text: Lieskylässä ei ole omaa koulua saati muita palveluita. Se on kuitenkin varsin lähellä Tuuria ja Ähtäriä, joten luonnon rauha ja Liesjärvi houkuttelee mökkiläisiä kylälle. Liesjärven rannoilla onkin paljon mökkejä ja pitkä uimaranta. Miljoonapilkin myötä istutetut kalat houkuttavat myös lomalaisia järvelle.


title: Satu Sulkio

text: Satu Martta Hannele Sulkio (s. 31. lokakuuta 1961 Ruokolahti) on suomalainen kiekonheittäjä ja kuulantyöntäjä. Sulkio saavutti kiekonheitossa yhden Suomen mestaruuden ja kuulantyönnössä ulkoradoilla seitsemän peräkkäistä hopeaa. Kiekonheitossa hänen ennätyksensä on 61,38 m ja kuulantyönnössä 16,28 m, molemmat tulokset ovat vuodelta 1983. Sulkio heitti kiekonheiton alle 20-vuotiaiden Suomen ennätyksen 56,48 m Suolahdella 10. heinäkuuta 1980. Ennätyksen rikkoi Helena Leveelahti 12. heinäkuuta 2018.


title: Satu Sulkio

text: Seuratasolla Sulkio edusti Valkeakosken Koskenpoikia ja Hämeenlinnan Kisaa.


title: Kulmakoulu

text: Kulmakoulu oli Helsingin Kruununhaassa vuosina 1928–1981 toiminut yksityinen oppikoulu, jonka taustalla vaikutti teosofista maailmankatsomusta edustanut Ruusu-Risti-järjestö.


title: Kulmakoulu

text: Koulun perustivat vuonna 1928 Ruusu-Risti ja sen jäsen Yrjö Eloniemi, joka halusi perustaa opetustyön teosofisen maailmankatsomuksen pohjalle. Opettajakunnan hän kokosi seuran jäsenistä. Eloniemi oli koulun rehtorina vuoteen 1961 ja myös omistajana ensimmäiset kolme vuotta, minkä jälkeen omistus siirtyi taloudellisten vaikeuksien voittamiseksi perustetulle Kulmakoulusäätiölle. Sen säädekirjan mukaan koulun tehtävä oli pyrkiä älyllisen kasvatuksen ohella kiinnittämään huomiota "siveellisen tahdon kasvattamiseen Vuorisaarnan hengessä". Säätiön hallituksen puheenjohtajana toimi Ruusu-Ristin perustaja Pekka Ervast. Koulurakennukseksi ostettiin valtioneuvos Claes Gripenbergin perikunnalta Bruno F. Granholmin 1899 suunnittelema "Kruununhaan linnana" tunnettu yksityistalo Meritullinkadun varrelta. Se muutettiin Jussi ja Toivo Paatelan suunnitelmien mukaan koulutaloksi, jolloin rakennusta muun muassa korotettiin kahdella kerroksella. Koulun opettajina oli useita taiteilijoita ja koulusta valmistui paljon tulevia näyttelijöitä ja taiteilijoita, mutta se ei ollut koulupiireissä arvostettu. Oppiaineena oli ""sielunelämän terveysoppi"", jota opetti mm. Lauri Pautola. Opettajina toimivat mm. veljekset Eino ja Sven Krohn.


title: Kulmakoulu

text: Enimmillään koulussa oli 1960-luvun alussa lähes 600 oppilasta. Helsingin kaupunginvaltuusto päätti joulukuussa 1976, että koulu lakkautettaisiin asteittain peruskoulu-uudistuksen yhteydessä siten, ettei sinne otettaisi enää uusia oppilaita. Toiminta lakkasi viimeisen vuosiluokan valmistuessa vuonna 1981. Koulurakennus myytiin Kansa-yhtymälle, joka myi sen vuonna 1990 teatterialan järjestöjen kiinteistöyhtiö Teatterikulmalle.


title: Miljoonapilkki

text: Miljoonapilkki oli Veljekset Keskisen vuosina 1996–2005 markkinointitempauksena järjestämä pilkkikilpailu Töysässä. Miljoonapilkki oli yksi Keskisen järjestämistä "miljoona-tapahtumista". Ensimmäiset kilpailut järjestettiin Liesjärvellä Lieskylässä, myöhemmin tapahtuma siirrettiin Töysän keskustaan Ponnenjärven jäälle. Miljoonapilkkien järjestäminen loppui sen jälkeen, kun sisäministeriön ase- ja arpajaishallintoyksikkö alkoi keväällä 2005 epäillä tapahtuman rikkovan arpajaislakia..


title: Miljoonapilkki

text: Ensimmäinen Miljoonapilkki järjestettiin Liesjärven jäällä 24. helmikuuta 1996. Jo tuolloin maanlaajuista huomiota saanut tapahtuma keräsi tapahtumapaikalle 10 857 kilpailuun osallistunutta pilkkijää. Keskinen päätti tehdä tapahtumasta perinteen ja hankkia sille lisää huomiota. Toisessa Miljoonapilkissä vuonna 1998 osallistujia olikin jo 21 119. Vuosi vuodelta kasvanut tapahtuma keräsi joka vuosi edellistä tapahtumaa isomman kävijämäärän. Kuudennen ja viimeisen kerran järjestetty tapahtuma keräsi vuonna 2005 Ponnenjärvelle jo lähes 28 000 pilkkijää. Miljoonapilkin sanottiin tuolloin olleen maailman suurin pilkkikilpailu.


title: Miljoonapilkki

text: Kilpailussa jaettavat palkinnot olivat rahallisesti arvokkaita. Useina vuosina pääpalkintona oli auto. Markka-aikana palkintojen arvo oli kilpailun nimen mukaisesti miljoona markkaa, ja 2000-luvun puolella järjestetyissä tapahtumissa olivat suurimmat mahdolliset palkintosummat yhteensä jo miljoonia euroja. Palkinnot jaettiin kalasaaliin perusteella, mutta joissain kaloissa oli myös "hintalappuja", jotka oikeuttivat rahapalkintoihin. Vuoden 2005 tapahtumaan tällaisia kaloja oli veteen laskettu 11101, ja palkintosumma olisi suurimmillaan voinut olla 4 miljoonaa euroa. Suurimmista poteista tuona vuonna saatiin kuitenkin vain kolme 20 000 euron palkintoa. Suurimman palkinnon sai "Mr. Miljoona"- ja "Ms. Miljoona" -lohista, joihin vuoden 2005 kilpailussa oli kiinnitetty miljoonan euron "hintalappu". Markka-aikana nämä kalat oli merkitty miljoonan markan lapuilla.


title: Miljoonapilkki

text: Vuoden 1998 kilpailussa 100 000 markan lapulla merkittyjä lohia nousi järvestä kaikkiaan 7 kappaletta.


title: Miljoonapilkki

text: Kukaan ei ole saanut yhdessäkään tähän mennessä järjestetyssä tapahtumassa miljoonakalaa, mutta sellainen on noussut järvestä kesäkalastuksen yhteydessä. Palkintorahaa siitä ei silloin saanut, mutta Keskinen muisti kalastajaa pienellä palkintopaketilla.


title: Miljoonapilkki

text: Miljoonapilkkiin kuului runsaasti oheistapahtumia, mm. tunnettujen musiikkiartistien esiintymisiä. Tapahtuma myös televisioitiin useana vuonna.


title: Miljoonapilkki

text: Sisäministeriön ase- ja arpajaishallintoyksikkö kiinnitti Miljoonapilkki-tapahtumaan huomiota keväällä 2005. Koska tapahtumassa jaettiin rahapalkintoja sattumaan perustuvalla tavalla, sen epäiltiin olevan raha-arpajaiset, joita lain mukaan saa järjestää vain Veikkaus, eivät yksityiset yritykset. Tavara-arpajaisiakaan laki ei salli kuin yleishyödyllisille yhdistyksille. Epäilyjen takia Miljoonapilkkiä ei enää järjestetty talvesta 2006 alkaen.


title: Miljoonapilkki

text: Poliisitutkinnan jälkeen Keskinen sai syytteen arpajaisrikoksesta. Käräjäoikeus totesi Keskisen syyllistyneen arpajaisrikokseen, mutta jätti hänet tuomitsematta rangaistukseen, koska piti lakia vaikeaselkoisena, mikä mahdollisti vilpittömän erehdyksen. Syyttäjä valitti asiasta hovioikeuteen, joka tuomitsi Keskisen arpajaisrikoksesta 50 päiväsakkoon, mikä merkitsi 13 000 euron rahasummaa. Lisäksi Keskinen tuomittiin menettämään 60 000 euroa rikoksella saatua hyötyä.


title: Miljoonapilkki

text: Keskinen sai valitusluvan Korkeimpaan oikeuteen, mutta KKO piti hovioikeuden päätöksen voimassa. Päätöksessään, joka syntyi äänin 4–1, KKO analysoi huolellisesti, oliko Vesa Keskinen erehtynyt lain kiellosta ja tekonsa rangaistavuudesta järjestäessään arpajaiset vastoin ministeriön laintulkintaa. Enemmistön näkemyksen mukaan kieltoerehdystä ei ollut tapahtunut, vaan Keskinen oli ottanut tietoisen riskin syyllistymisestä rikokseen. Vähemmistöön jääneen oikeusneuvos Liisa Mansikkamäen mukaan Keskinen oli erehtynyt lain sisällöstä vilpittömästi..


title: Hartmut Michel

text: Hartmut Michel (s. 18. heinäkuuta 1948 Ludwigsburg) on saksalainen biokemisti. Hän sai Nobelin kemianpalkinnon vuonna 1988 fotosynteettisen keskuksen löytämisestä "Rhodopseudomonas viridis" -bakteerista. Michel jakoi palkinnon Johann Deisenhoferin ja Robert Huberin kanssa.


title: Hartmut Michel

text: Suoritettuaan asepalveluksen Michel aloitti biokemian opinnot Tübingenin yliopistossa. Viimeisen opiskeluvuotensa hän työskenteli Dieter Oesterheltin laboratoriossa tutkien ATPaasin aktiivisuutta halobakteereissa.


title: Hartmut Michel

text: Vuonna 1986 Michelille myönnettiin Gottfried Wilhelm Leibniz -palkinto, joka on korkein Saksan valtion tutkimusyhteisön myöntämistä huomionosoituksista.


title: Hartmut Michel

text: Yhdessä Huberin ja Deisenhoferin kanssa Michel selvitti tietyistä fotosynteesiin pystyvissä bakteereissa olevan proteiinin rakenteen. Tällä bakteerin solukalvoon kiinnittyvällä proteiinilla on tärkeä rooli yksinkertaisissa fotosynteesireaktioissa. Deisenhofer, Huber ja Michel selvittivät yli 10 000 atomia käsittävän proteiinikompleksin röntgenkristallografiatekniikalla. Heidän työnsä oli tärkeä askel bakteerien ja kasvien fotosynteettisten prosessien yhtäläisyyksien tuntemisessa.


title: Hartmut Michel

text: Vuodesta 1987 lähtien Michel on toiminut Max Planck -instituutin biofysiikan haarassa solukalvomolekyylibiologian osaston johtajana. Hän toimii myös biokemian professorina Johann Wolfgang Goethe -yliopistossa.


title: Päiväntasaus

text: Päiväntasaus on hetki, jolloin auringon keskipiste on tarkalleen Maan päiväntasaajan yllä. Tällöin päivä ja yö ovat kaikkialla maapallolla tasan yhtä pitkiä.


title: Päiväntasaus

text: Kevätpäiväntasaus on 20.3. tai 21.3. Tällöin aurinko siirtyy eteläiseltä pallonpuoliskolta pohjoiselle. Pohjoisella pallonpuoliskolla alkaa kevätkausi. Samaan aikaa eteläisellä pallonpuoliskolla alkaa syyskausi, mikä tarkoittaa sitä, että eteläisellä pallonpuoliskolla on samaan aikaan syyspäiväntasaus.